title: Ylä-Volgan kulttuuri

text: Jo 1929 B. S. Zhukov kuvaili paksuseinäistä keramiikkaa, jonka massaan oli sekoitettu keramiikanmuruja ja joka oli koristeltu pitkillä rinnakkaisilla leimoilla ja muillakin leinoilla. Aineiston lisääntyessä uskottiin pitkään varhaisimman keramiikan olevan Ljalovon keramiikkaa, jota oli löytynyt runsaasti. Vuonna 1972 D.A. Krainov löysi Ylä-Volgan asuinpaikalta Ivanovskoje-3 () uutta keramiikkaa, joka poikkesi selvästi Ljaovo keramiikasta ja jonka yhteydessä löytyi mesoliittisiä kivi-, luu- ja puuesineitä. Nämä ajoitettiin siitepölyn avulla atlanttisen ilmastokauden alku- ja keskivaiheelle. Nykyään tunnetaan yli 150 asuinpaikkaa, joista antoisimmat ovat suoalueiden kohteet. Niissä ovat säilyneet myös orgaaninen materiaali, joka on näin vanhoissa kohteissa lahonnut olemattomiin.


title: Apocalypse (videopeli)

text: Apocalypse on kolmannen persoonan ammuntapeli, joka julkaistiin PlayStationille Neversoftin kehittämänä ja Activisionin julkaisemana.


title: Raiski

text: Raiski voi tarkoittaa:


title: Jousihaka

text: Jousihaka eli palohaka, karbiinihaka tai karabiinihaka on jousella varustettu soikea metallihaka, jota käytetään muun muassa purjehduksessa, kiipeilyssä ja muissa tehtävissä, joissa tarvitaan köysien, ketjujen, vaijerien, hihnojen tai muiden välineiden nopeaa kiinnittämistä ja irrottamista. Karbiinihaka on syntynyt nimensä mukaisesti karbiinin, erään kiväärityypin käytön helpottamiseksi.


title: Jousihaka

text: Jousihaasta on tullut suosittu tapa kiinnittää housujen vyötärölle avainnippu, matkapuhelinkotelo, linkkuveitsi, vesipullo tai muu usein tarvittava varuste.


title: Frozen Corpse Stuffed with Dope

text: Frozen Corpse Stuffed with Dope on yhdysvaltalaisen grindcore-yhtye Agoraphobic Nosebleedin toinen studioalbumi. Se julkaistiin vuonna 2002 levymerkillä Relapse Records. Albumista julkaistiin vinyylipainos 22. tammikuuta 2016.


title: Iholla (1. tuotantokausi)

text: Iholla-sarjan ensimmäinen tuotantokausi esitettiin Sub-kanavalla maalis–toukokuussa 2012. Kaudella seurattiin kuuden toisilleen tuntemattomien eri ikäisen naisen elämää puolen vuoden ajan.


title: Iholla (1. tuotantokausi)

text: Ensimmäisen kauden jaksot on uusittu ensiesityksensä jälkeen neljään kertaan. Uusintoja on lähetetty sekä Sub- että AVA-kanavilla.


title: Iholla (1. tuotantokausi)

text: Ensimmäisen tuotantokauden myötä "Iholla" sai Kultainen Venla -ehdokkuudet sarjoissa Paras TV-ohjelma 2012 ja Paras reality 2012.


title: Iholla (1. tuotantokausi)

text: Esin on 27-vuotias medianomiopiskelija, joka kauden aikana yritti löytää elämänsä rakkautta. Esin yritti myös korjata välejään siskoonsa, jonka kanssa ei ollut ollut tekemisissä kolmeen vuoteen.


title: Iholla (1. tuotantokausi)

text: Heli on 28-vuotias laulaja-lauluntekijä. Ohjelman aikana seurattiin Helin keväällä 2012 julkaistun "Elämäsi suloisin virhe" -esikoisalbumin syntyä sekä sinkkuna elävän naisen yritystä löytää täydellinen rakkaus.


title: Iholla (1. tuotantokausi)

text: Maria on 28-vuotias arkkitehti, joka on naimisissa laulaja-näyttelijä Reino Nordinin kanssa. Parilla oli ennestään Fidel-niminen poika, mutta sarjan aikana nähtiin kuinka perheeseen syntyi Luna-tytär. Nordinien perheen taloprojekti kiristi kauden aikana perheen hermoja, kun perhe joutuu asumaan Marian äidin luona, eikä tilannetta helpottanut uudesta talosta löytynyt homevaurio.


title: Iholla (1. tuotantokausi)

text: Pia on 45-vuotias parturi-kampaaja. Itsenäistyvän pojan yksinhuoltajan perheeseen kuului myös kasvattitytär, jonka muuttaminen omaan asuntoon nähtiin sarjassa. Sarjan aikana pitkään sinkkuna ollut Pia löysi itselleen uuden miesystävän.


title: Iholla (1. tuotantokausi)

text: Saara on 37-vuotias kolmen lapsen kotiäiti. Omaa aikaa kaipaava Saara halusi saattaa pitkään työn alla olleen omaelämäkerrallisen kirjansa loppuun, mutta hektisestä perhe-elämästä ei meinannut löytyä aikaa kirjan kirjoittamiseen. Sarjassa nähtiin myös kuinka Saara ja hänen miehensä laittoivat perheen omakotitalon myyntiin, sillä he halusivat muuttaa lähemmäs Helsingin keskustaa.


title: Iholla (1. tuotantokausi)

text: Sini on 16-vuotias ilmaisutaiteisiin painottavassa lukiossa opiskeleva lukiolainen. Sarjan aikana nähtiin, kuinka Sinin koulunkäynti kärsi, kun Albert-poikaystävä ja teatteriharrastus menivät koulutehtävien edelle. Myös äidin miesystävä kiristää hermoja, eikä perheen yhteinen Amerikan-loma mennyt aivan suunnitelmien mukaan.


title: Iholla (2. tuotantokausi)

text: Iholla-sarjan toinen tuotantokausi esitettiin ensimmäisestä poiketen AVA-kanavalla tammi–maaliskuussa 2013. Kaudella seurattiin viiden toisilleen tuntemattoman eri ikäisen naisen elämää puolen vuoden ajan.


title: Iholla (2. tuotantokausi)

text: Ensimmäisen tuotantokauden esittäneen Sub-kanavan verkkosivuilla julkaistettiin 15. toukokuuta 2012 sarjan saavan toisen tuotantokauden. Kaudelle etsittiin edellisen kauden tavoin pääkaupunkiseudulla asuvia naisia, jotka ovat iältään 18–60-vuotiaita. Ilta-Sanomat kertoi 4. heinäkuuta 2012 tuotantoyhtiö Moskito Televisionin saaneen 780 hakemusta, joista 760 rekisteröitiin vakavasti otettavina.


title: Iholla (2. tuotantokausi)

text: Kauden jaksot on uusittu ensiesityksensä jälkeen yhteensä viisi kertaa. Uusintoja on lähetetty sekä AVA- että Sub-kanavilla.


title: Iholla (2. tuotantokausi)

text: Toisen tuotantokauden myötä "Iholla" sai Kultainen Venla -ehdokkuudet sarjoissa Paras TV-ohjelma 2013 ja Paras reality 2013.


title: Iholla (2. tuotantokausi)

text: 44-vuotias Claudia on ammatiltaan selvänäkijä. Hän oli sinkku sekä kahdeksan lapsen äiti, joista viisi asui vielä äitinsä kanssa Vihdissä. Kauden aikana seurattiin, kuinka Claudia onnistui pyörittämään viiden lapsen yksinhuoltajana arkeaan.


title: Iholla (2. tuotantokausi)

text: Johanna on 34-vuotias tietotekniikan insinööri ja yhden lapsen äiti. Johanna on sinkku ja hän halusi löytää uuden rakkauden. Haaveissa on myös perheenlisäys. Kauden aikana nähtiin muun muassa kuinka Johanna yritti löytää itselleen miestä erinäisistä paikoista, kunnes viimein kauden päätösjaksossa hän pääsi treffeille.


title: Iholla (2. tuotantokausi)

text: Marketta on 18-vuotias ylioppilas, jonka vanhemmat ja kaikki sisarukset ovat insinöörejä. Kauden aikana hän aloitti itsekin opiskelun Otaniemessä ja muutti omilleen vanhempiensa luota.


title: Iholla (2. tuotantokausi)

text: Sanni on 24-vuotias toimistoapulainen, joka on menossa miehensä kanssa naimisiin kesällä 2013. Sanni on vanhoillislestadiolaisesta perheestä, mutta hän on eronnut hiljattain liikkeestä. Kauden aikana nähtiin muun muassa kuinka Sanni oli aikeissa aloittaa opiskelun, mutta päätyikin töihin helsinkiläiseen vaateliikkeeseen. Vahvana teemana oli vanhoillislestadiolaisuuden ja Sannin "uuden elämän" erot.


title: Iholla (2. tuotantokausi)

text: Venla on 29-vuotias YleX:n radiojuontaja. Venla ei ole koskaan seurustellut, mutta halusi löytää rakkauden. Kauden aikana nähtiin muun muassa kuinka Venla yritti lopettaa suhteensa varattuun mieheen, mutta yritys ei kuitenkaan onnistunut ensiyrittämällä.


title: Henri Fantin-Latour

text: Ignace Henri Jean Théodore Fantin-Latour (14. tammikuuta 1836 Grenoble – 25. elokuuta 1904 Buré) oli ranskalainen taidemaalari ja kuvittaja. Hänet tunnetaan parhaiten maalaamistaan kukka-asetelmista sekä muotokuvista, erityisesti muiden ranskalaisten taiteilijoiden ryhmämuotokuvista.


title: Henri Fantin-Latour

text:
Fantin-Latourin perhe muutti Grenoblesta Pariisiin vuonna 1841. Hänen ensimmäinen maalausopettajansa oli hänen isänsä, joka oli myös mainittava muotokuvamaalari. Seuraava opettaja oli taidemaalari Horace Lecoq de Boisbaudran, minkä jälkeen Fantin-Latour pääsi École des Beaux-Artsiin. Hänen taideopintonsa jäivät lyhyiksi, mutta hän vietti aikaa Louvressa kopioimalla vanhojen mestareiden töitä. Hänen varhaisia töitään oli esillä sekä virallisessa Pariisin salongissa että vuonna 1863 perustetussa ”hylättyjen salongissa” (Salon des Refusés). Fantin-Latourin ystäväpiiriin kuuluivat muun muassa Jean Auguste Dominique Ingres, Eugène Delacroix, Camille Corot, Édouard Manet ja Gustave Courbet. Erityisesti hän ystävystyi Manet’n kanssa ja maalasi myöhemmin tästä useita muotokuvia.
Vaikka Fantin-Latour olikin läheisissä tekemisissä useiden johtavien impressionistien kanssa, hän halusi omat maalauksensa mieluummin esille virallisiin taidesalonkeihin kuin impressionistien näyttelyihin. Impressionisteista poiketen hän ei mielellään maalannut ulkosalla vaan keskittyi ateljeessa lavastettuihin aiheisiin. Hänen oma maalaustyylinsä oli ennen kaikkea perinteinen ja varsinkin muotokuvissa hän pyrki huolellisuuteen ja tarkkuuteen yksityiskohdissa. Fantin-Latour maalasi paljon ryhmämuotokuvia, joiden kiinnostavimpana piirteenä pidetään niissä esiintyviä lukuisia tuon aikakauden merkittäviä kirjailijoita ja taiteilijoita. Muotokuvissa hahmot oli usein järjestetty riviin 1600-luvun hollantilaisten mestareiden maalaamien kiltamuotokuvien tapaan.
Fantin-Latourin kukka-asetelmamaalauset saavuttivat suuren suosion erityisesti Englannissa, jossa hänen tärkeäksi mesenaatikseen ja asiakkaakseen ryhtyi Edwin Edwards -niminen varakas taiteenharrastaja ja harrastelijataiteilija. Fantin-Latour vieraili useita kertoja Lontoossa vuodesta 1859 alkaen. Muotokuvien ja asetelmien ohella Fantin-Latourin kolmannen aihepiiriin muodostivat mytologiset ja mielikuvitukselliset aiheet. Uransa myöhäisvaiheessa hän omistautui litografioiden tekemiselle. Hän teki monia mielikuvituksekkaita kivipiirroksia, jotka oli omistettu muun muassa Richard Wagnerin ja Hector Berliozin musiikille.


title: Sebastian Rode

text: Sebastian Rode (s. 11. lokakuuta 1990 Seeheem-Jugenheim, Saksa) on saksalainen jalkapalloilija, pelipaikaltaan puolustava keskikenttäpelaaja. Hän edustaa Bundesliigassa pelaavaa Borussia Dortmundia.


title: Sebastian Rode

text: Rode on edustanut ammattilaisurallaan myös Kickers Offenbachia (2008–2010), Eintracht Frankfurtia (2010–2014) ja Bayern Müncheniä.


title: Honky Reduction

text: Honky Reduction on yhdysvaltalaisen grindcore-yhtye Agoraphobic Nosebleedin esikoisalbumi. Se julkaistiin vuonna 1998 levymerkillä Relapse Records.


title: Olli Hietanen

text: Olli J. "Molla" Hietanen (1947 – 20. kesäkuuta 2014) oli suomalainen jääkiekkoilija ja jääkiekkovalmentaja.


title: Olli Hietanen

text: Hietanen teki Jokerien seurahistorian ensimmäisen maalin 10. marraskuuta 1967. Hän voitti Jokereissa pelaajana Suomen mestaruuden vuonna 1973 ja siirtyi pelaaja–valmentajaksi vuosikymmenen puolivälissä. Hän toimi myös Sveitsissä valmentajana Bernissä. Hietanen lukeutui 1980-luvulla Suomen jääkiekkoilun eturivin valmentajiin. Parhaan menestyksensä hän saavutti Tapparassa vuosina 1982–84, jolloin jälkimmäinen kausi päättyi mestaruusjuhliin Ässien kaaduttua finaalisarjassa. Jo ennen Tappara-pestiään Hietanen luotsasi Jokereita kahden kauden ajan. Myöhemmin hän työskenteli myös HPK:ssa ja KooKoossa. Hän oli mukana myös kuuluisan MM-Moskovan valmennusryhmässä, johon kuului Mollan lisäksi myös mm. Rauno Korpi


title: Olli Hietanen

text: Hieta toimi jääkiekkouransa jälkeen opettajana. Hän oli ahkera golfin pelaaja ja voitti mm. muutaman Suomen mestaruuden tässäkin lajissa.


title: Salon des Refusés

text: Salon des Refusés eli hylättyjen salonki oli Pariisissa toiminut taidesalonki, jossa esiteltiin niitä töitä, joita ei ollut hyväksytty varsinaiseen Pariisin salonkiin.


title: Salon des Refusés

text: Parhaiten muistetaan ensimmäinen hylättyjen salonki eli vuonna 1863 keisari Napoleon III:n määräyksestä järjestetty hylättyjen taideteosten näyttely, jossa oli esillä muun muassa Paul Cézannen, Camille Pissarron, Armand Guillauminin, Johan Jongkindin, Henri Fantin-Latourin, James Whistlerin ja Édouard Manet’n teoksia. Tunnetuin näyttelyn teoksista oli Manet’n "Aamiainen ruohikolla", joka oli herättänyt skandaalin.


title: Helen Gordon

text: Helen Orr ”Elenor” Gordon-McKay (10. toukokuuta 1933 Hamilton – 5. heinäkuuta 2014 Wishaw) oli skotlantilainen, Yhdistynyttä kuningaskuntaa olympiatasolla edustanut uimari ja olympiamitalisti.


title: Helen Gordon

text: Gordon voitti 200 metrin rintauinnissa olympiapronssia Helsingissä 1952 estäen unkarilaisnaisten kolmoisvoiton. Melbournessa 1956 hän sijoittui samalla matkalla kuudenneksi.


title: Helen Gordon

text: Ken McKayn kanssa avioitunut Gordon kärsi viimeiset elinvuotensa selkävaivoista ja liikkui pyörätuolilla. Hän kuoli luonnollisiin syihin 81-vuotiaana 5. heinäkuuta 2014.


title: Mervyn Finlay

text: Mervyn David "Merv" Finlay (17. kesäkuuta 1925 Balmain, Sydney – 2. heinäkuuta 2014) oli australialainen tuomari (Queen's Counsel) sekä soutaja ja olympiamitalisti.


title: Mervyn Finlay

text: Finlay kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.


title: Mervyn Finlay

text: Finlay työkenteli myöhemmin merkittävissä oikeudellisissa toimissa, kuten New South Walesin korkeimman oikeusasteen tuomarina. Hän kuoli kotonaan 89-vuotiaana 2. heinäkuuta 2014.


title: Luettelo Aasian suurkaupunkialueista

text: Tämä on luettelo Aasian metropolialueista. Listassa on vain yli miljoonan asukkaan kaupunkeja (kaupunkialueet huomioituina). Lista on asukasluvun mukaan.


title: Zinaida Serebrjakova

text: Zinaida Jevgenjevna Serebrjakova (omaa sukuaan Lancerey, "Лансере", Lansere, , ; 12. joulukuuta 1884 Neskutšnoje lähellä Harkovaa – 19. syyskuuta 1967 Pariisi) oli ensimmäisiä merkittäviä venäläisiä naispuolisia taidemaalareita.


title: Zinaida Serebrjakova

text: Zinaida Serebrjakova syntyi Neskutšnojessa lähellä Harkovaa yhteen Venäjän hienostuneimpaan ja taiteellisimpaan perheeseen.


title: Zinaida Serebrjakova

text: Hän kuului Benois'n taiteilijaperheeseen. Hänen isoisänsä Nicholas Benois oli kuuluisa arkkitehti, Arkkitehtien liiton puheenjohtaja ja Venäjän tiedeakatemian jäsen. Hänen setänsä Alexandre Benois oli kuuluisa taidemaalari, "Mir iskusstva" -taiteilijaryhmän perustaja. Hänen isänsä Jevgeni Nikolajevitš Lanceray oli tunnettu kuvanveistäjä ja äitinsä, joka oli Alexandre Benois'n sisko, oli lahjakas piirtämään. Yksi Zinaidan veljistä, Nikolai Jevgenjevitš Lanceray, oli lahjakas arkkitehti ja hänen toinen veljensä Jevgeni Jevgenjevitš Lancerey, oli merkittävä venäläisen ja neuvostoliittolaisen taiteen kannalta johtuen hänen monumentaalisista maalauksistaan ja grafiikastaan. Myös englantilainen näyttelijä Peter Ustinov sukua Zinaida Serebrjakovalle.


title: Zinaida Serebrjakova

text: Vuonna 1900 hän valmistui tyttölyseosta ja aloitti taideopinnot ruhtinatar M. K. Teniševan perustamassa taidekoulussa. Hän opiskeli Ilja Repinin alaisuudessa vuonna 1901 ja muotokuvamaalari Osip Brazin alaisuudessa vuosina 1903–1905. Vuosina 1902–1903 hän vietti aikaa Italiassa ja 1905–1906 hän opiskeli Pariisissa Académie de la Grande Chaumière'issa.


title: Zinaida Serebrjakova

text: Vuonna 1905 Zinaida Lanceray nai serkkunsa Boris Serebrjakovin, Jevgenin sisaren pojan, ja otti tämän sukunimen. Boris Serebrjakovista oli tuleva rautatie-insinööri.


title: Zinaida Serebrjakova

text: Nuoruudestaan alkaen Zinaida Serebrjakova yritti ilmaista rakkauttaan maailmaa kohtaan ja näyttää sen kauneuden. Hänen varhaisimmissa töissään, "Maalaistyttö" (1906, Venäläinen museo) ja "Hedelmätarha kukoistuksessa" (1908, yksityiskokoelma), hän puhuu kaunopuheisesti tästä etsimisestään, ja hänen ajankohtaisesta tietoisuudestaan Venäjän maan ja sen kansan kauneudesta. Nämä teokset olivat luonnosta tehtyjä tutkimuksia, ja vaikka hän oli tuolloin nuori, on hänen erityislaatuinen lahjakkuus, luottamus ja rohkeus nähtävillä.


title: Zinaida Serebrjakova

text: Laaja julkinen tunnustus tuli Serebrjakovan omakuvasta "Peilipöydällä" (1909, Tretjakovin galleria), joka oli ensin nähtävillä Mir iskusstvan järjestämässä suuressa näyttelyssä vuonna 1910. Omakuvaa seurasi teos "Kylpevä tyttö" (1911, Venäläinen museo), "Je. K. Lancerayn" muotokuva (1911, yksityiskokoelma) ja taiteilijan äidin "Jekaterina Lancerayn" muotokuva (1912, Venäläinen museo), jotka ovat jo kypsiä töitä, sommitelmaltaan tiukkoja.


title: Zinaida Serebrjakova

text: Hän liittyi "Mir iskusstva" liikkeeseen vuonna 1911, mutta pysyi ryhmän muiden jäsenten ulkopuolella, koska hän suosi yleisluontoisten aiheidensa ja hänen maalaustensa harmonian, plastisuuden ja yleisen luonteen takia.


title: Zinaida Serebrjakova

text: Vuosina 1914–1917 Zinaida Serebrjakova oli suosionsa huipulla. Näinä vuosina hän teki sarjan kuvia Venäjän maaseudun elämästä, talonpoikien työstä ja Venäjän maaseudusta, jotka olivat lähellä hänen sydäntään: "Talonpojat" (1914–1915, Venäläinen museo), "Nukkuva maalaistyttö" (yksityiskokoelma).


title: Zinaida Serebrjakova

text: Näistä teoksista tärkein on "Kankaan valkaiseminen" (1917, Tretjakovin galleria), joka paljastaa Serebrjakovan häkellyttävän lahjakkuuden monumentaalitaiteilijana. Maalaisnaisten figuurit taivasta vasten antavat majesteettisen ja voimakkaan vaikutelman matalan horisontin ansiosta.


title: Zinaida Serebrjakova

text: Kun vuonna 1916 Alexander Benois'lta tilattiin Moskovan Kazanin rautatieaseman koristelu, hän kutsui Jevgeni Lancerayn, Boris Kustodijevin, Mstislav Dobužinskin ja Zinaida Serebrjakovan avuksi. Serebrjakova otti aiheensa Orientista: Intia, Japani, Turkki ja Siam on esitetty allegorisesti kauniiden naisten muodossa. Samoihin aikoihin hän aloitti sommitelmia klassisen mytologian aiheista, muttei koskaan saanut niitä valmiiksi.


title: Zinaida Serebrjakova

text: Lokakuun vallankumouksen syttyessä vuonna 1917 Serebrjakova oli perhetilallaan Neskutšnojessa ja yhtäkkiä hänen koko elämänsä muuttui. Vuonna 1919 hänen aviomiehensä kuoli bolševikkien sellistä saamaansa pilkkukuumeeseen. Hänelle ei jäänyt yhtään tuloja yksin vastuuseen neljästä lapsestaan ja sairaasta äidistään. Kaikki Neskutšnojen varastot ryöstettiin, joten perhe näki nälkää. hänen piti lopettaa öljyvärimaalaus ja ryhtyä käyttämään edullisempia piirustushiiltä ja kynää. Tältä ajalta on peräisin hänen traagisin teoksensa "Korttitalo", joka kuvaa hänen neljää orpoa lastaan.


title: Zinaida Serebrjakova

text: Hän ei halunnut vaihtaa tyyliään neuvostoajan alun suosittuun futurismiin eikä maalata komissaareiden muotokuvia, mutta hän löysi töitä Harkovan arkeologisesta museosta, jossa hän teki piirroksia näyttelyesineistä. Vuonna 1920 hän muutti isoisänsä luokse Petrogradiin. Lokakuun vallankumouksen jälkeen yksityisihmiset pakotettiin jakamaan asuntonsa ylimääräisten asukkaiden kanssa, mutta Serebrjakova oli onnekas –hän jakoi asunnon Moskovan taiteellisen teatterin taiteilijoiden kanssa. Täten Serebrjakovan taide tältä ajalta keskittyy teatterimaailmaan. Näihin aikoihin hänen tyttärensä Tatjana pääsi balettikouluun ja Serebrjakova teki sarjan pastelleja Mariinski-teatterista.


title: Zinaida Serebrjakova

text: Syksyllä 1924 Serebrjakova meni Pariisiin, josta hän oli saanut tilauksen suuresta seinämaalauksesta. Teosta viimeistellessään hän aikoi palata Neuvostoliittoon, jossa hänen neljä lastaan ja äitinsä olivat jääneet. Hän ei kuitenkaan pystynyt palaamaan, ja vaikka hänen onnistui saada Pariisiin kaksi nuorinta lastaan, Aleksandrin vuonna 1926 ja Jekaterinan vuonna 1928, ei hän kuitenkaan onnistunut saamaan vanhempia lapsiaan Jevgeniä ja Tatjanaa eikä hän nähnyt heitä moniin vuosiin.


title: Zinaida Serebrjakova

text: Tämän jälkeen Zinaida Serebrjakova matkusteli paljon. Vuosina 1928 ja 1930 hän matkusteli Afrikassa, vieraillen muun muassa Marokossa. Hän vaikuttui Pohjois-Afrikan maisemista ja maalasi Atlas-vuoristoa, kuten myös arabeja ja afrikkalaisia etnisissä vaatteissa. Hän maalasi myös sarjan bretagnelaisista kalastajista. Tärkeä piirre hänen myöhemmissä maisemamaalauksissaan ja muotokuvissaan on taiteilijan oma persoonallisuus – hänen rakkautensa kauneuteen, olipa se luonnossa tai ihmisissä.


title: Zinaida Serebrjakova

text: Vuonna 1947 Serebrjakova otti lopulta Ranskan kansalaisuuden ja vasta Nikita Hruštšovin suojasää mahdollisti yhteydenoton perheeseen Neuvostoliitossa. Vuonna 1960 36 vuoden pakkoeron jälkeen hänen vanhimman tyttärensä Tatjanan sallittiin vihdoinkin vierailla äitinsä luona. Näihin aikoihin Tatjana työskenteli myös taiteilijana tehden lavasteita Moskovan taiteelliselle teatterille.


title: Zinaida Serebrjakova

text: Zinaida Serebrjakovan töitä asetettiin viimein näytteille Neuvostoliitossa vuonna 1966 Moskovassa, Leningradissa ja Kiovassa saaden suuren suosion. Hänen teoskansioitaan myytiin miljoonittain ja häntä verrattiin Botticelliin ja Renoiriin. Vaikka hän lähetti noin 200 teosta näytteille Neuvostoliittoon, suurin osa hänen teoksistaan on sijaitsee nykyisin Ranskassa.


title: Zinaida Serebrjakova

text: Zinaida Serebrjakova kuoli Pariisissa 19. syyskuuta 1967 82 vuoden iässä. Hänet on haudattu Sainte-Geneviève-de-Bois'n venäläiselle hautausmaalle.


title: Merigeologia

text: Merigeologia eli geologinen meritiede yhdistää geofysikaalisen, geokemiallisen, sedimentologisen ja paleontologisen tutkimuksen meren pohjassa ja rannikkokaistaleilla. Merigeologialla on vahvat siteet fysikaaliseen meritieteeseen.


title: Merigeologia

text: Merigeologiset tutkimukset olivat erittäin tärkeitä antaen kriittisen todisteen merenpohjan laajenemisesta ja laattatektoniikasta II maailmansodan jälkeisinä vuosina. Syvä merenpohja on viimeinen olennaisesti tutkimaton raja-alue ja yksityiskohtainen kartoitus tukemiseksi sekä sotilaallissa (merenalainen) kohteissa että taloudellisissa (petrooli ja metallikaivostoiminta) kohteissa ajaa tutkimusta eteenpäin.


title: Merigeologia

text: Tulirengas Tyynenmeren ympärillä sen voimakkaine tuliperäisine ja seismine toimintoineen asettaa pääasiallisen uhan tuhoisille maanjäristyksille, tsunameille ja tulivuorenpurkauksille. Mikä tahansa aikaisin varoittava systeemi näistä katastrofaalisista tapahtumista edellyttää yksityiskohtaisempaa ymmärrystä saarikaaren alueiden merigeologiasta.


title: Merigeologia

text: Kerrostumien tutkimuksella ja syvänmeren sedimentoitumisella ja sademäärällä ja kalsiumkarbonaatin hajaantumisen nopeudella erilaisissa meriympäristöissä on merkittävä vaikutus maailmanlaajuiseen ilmastonmuutokseen.


title: Merigeologia

text: Löydöt ja jatkuva tutkimus valtameren keskiselänteen vyöhykkeellä, tuliperäinen toiminta ja hydrotermiset lähteet, ensin Punaisella merellä ja myöhemmin itäisen Tyynen valtameren selänteen ja Atlantin keskiselänteen systeemejä pitkin oli ja on yhä tärkeitä aihealueita merigeologissa tutkimuksessa. Hydrotermisten lähteiden systeemien läheltä löydetyillä ekstremofiileilla organismeilla on ollut ilmeinen vaikutus meidän ymmärtämiselle elämän synnystä ja mahdollisesti elämän alkuperästä sellaisissa ympäristöissä.


title: Merigeologia

text: Valtamerihaudat ovat pallonpuoliskoskaalassa pitkiä mutta kapeita topografisia vajoamia merenpohjassa. Ne ovat myös syvimpiä valtameren osia.


title: Merigeologia

text: Mariaanien hauta on syvin tunnettu merenalainen hautavajoama ja syvin tunnettu kohta maapallolla. Alityöntövyöhyke missä Tyynenmeren laatta työntyy Filippiinien laatan alle. Hautavajoaman pohja on alempana meren pinnasta kuin Mount Everest on meren pinnan yläpuolella.


title: David Tišler

text: David Abramovitš Tišler (, , 13. heinäkuuta 1927 H’erson, Ukrainan SNT – 7. kesäkuuta 2014 Moskova, Venäjä) oli Neuvostoliittoa edustanut miekkailija ja olympiamitalisti sekä miekkailuvalmentaja. Urheilu-uransa jälkeen hän toimi venäläisessä yliopistossa professorinvirassa ja julkaisi yli 170 tieteellistä julkaisua.


title: David Tišler

text: Tišler kuului Neuvostoliiton säilän joukkuekilpailussa olympiapronssia Melbournessa 1956 voittaneeseen joukkueeseen. MM-kilpailuista Tišler saavutti viisi mitalia, joista yhden henkilökohtaisessa ja neljä joukkuekilpailussa.


title: David Tišler

text: Tišler toimi professorinvirassa moskovalaisessa yliopistossa ja julkaisi yli 170 tieteellistä julkaisua. Miekkailuvalmentajana hänen valmennettavansa saavuttivat 18 olympia- ja yli 50 MM-mitalia. Tišler kuoli moskovalaisessa sairaalassa 86-vuotiaana 7. kesäkuuta 2014.


title: Doina Rotaru

text: Doina Rotaru (s. 14. syyskuuta 1951 Bukarest) on romanialainen säveltäjä. Hän opiskeli Bukarestin kansallisessa musiikkiyliopistossa sävellystä Tiberiu Olahin johdolla vuosina 1970–75. Myöhemmin hän sai sävellysopetusta Theo Loevendieltä Amsterdamissa (1991).


title: Doina Rotaru

text: Rotaru on saanut lukuisia Romanian säveltäjä- ja musikologiliiton palkintoja ja lisäksi muun muassa ensipalkinnon Mannheimin GEDOK-kilpailusta (1994) toisella sinfoniallaan. Rotarun teoksia on esitetty Romanian lisäksi Australiassa, Itävallassa, Brasiliassa, Bulgariassa, Kanadassa, Kiinassa, Ranskassa, Saksassa, Kreikassa, Unkarissa, Islannissa, Israelissa, Italiassa, Japanissa, Luxemburgissa, Meksikossa, Alankomaissa, Puolassa, Portugalissa, Venäjällä, Espanjassa, Ruotsissa, Sveitsissä, Taiwanilla ja Isossa-Britanniassa.


title: Doina Rotaru

text: Rotaru on toiminut sävellyksen professorina Bukarestin kansallisessa musiikkiyliopistossa vuodesta 1997. Hän on myös luennoinut Darmstadtin kursseilla ja Internationale Gaudeamus Muziekweekillä Amsterdamissa. Hän on julkaissut tutkielman Johann Sebastian Bachin ja Giovanni Pierluigi da Palestrinan kontrapunktista. Rotaru on säveltänyt pääasiassa orkesteri- ja kamarimusiikkia; orkesterimusiikin joukossa on sinfonioita ja konserttoja.


title: Jean-Paul Laurens

text: Jean-Paul Laurens (28. maaliskuuta 1838 Forquevaux, Haute-Garonne – 23. maaliskuuta 1921 Pariisi) oli ranskalainen taidemaalari, joka tunnetaan pääasiassa keskiaikaan sijoittuvista historiamaalauksistaan.


title: Jean-Paul Laurens

text:
Laurens aloitti uransa kiertävänä taiteilijana ja maalasi muun muassa koristeluita maalaiskirkkoihin. Sen jälkeen hän pääsi opiskelemaan maalaustaitoa ensin Toulouseen ja sitten Pariisiin Léon Cogniet’n johdolla. Hänen ensimmäiset historiamaalauksensa 1860-luvun alkupuolella liittyivät antiikin Roomaan (mm. "Caton kuolema", 1863, ja "Tiberiuksen kuolema", 1864), mutta myöhemmin hän siirtyi keskiaikaisiin aiheisiin. Laurens kuului omana aikanaan Ranskan kolmannen tasavallan tunnetuimpiin taidemaalareihin. Useat hänen maalauksistaan saivat mainetta Pariisin salongissa. Hänen on sanottu olleen 1800-luvun lopun viimeisiä suuria historiamaalareita, sillä kyseinen tyylilaji oli tuolloin jo menettämässä suosiotaan.
Laurens oli kiihkeä tasavaltalainen ja antiklerikalisti, joten hän valitsi historiamaalaustensa aiheiksi usein sellaisia keskiajan historiaan liittyneitä tapahtumia, joiden kautta hän saattoi kritisoida perinnöllistä monarkiaa tai katolista kirkkoa. Esimerkiksi "Keisari Honorius" (1880) kuvaa valtaistuimelle noussutta avutonta poikasta ja "Robert Hurskaan ekskommunikaatio" (1875) paavin ja Ranskan kuninkaan välistä kiistaa. Laurensin maalaukset on toteutettu realistisella tyylillä ja ne ilmentävät usein draamantajua ja historiallista asiantuntemusta. Hän maalasi myös joitain raamatullisia aiheita sekä lähemmäs nykyaikaa sijoittuneita tapahtumia (mm. "Keisari Maksimilianin viimeiset hetket", 1882). Hän teki seinämaalauksia Pariisin kaupungintaloon, Odéon-teatteriin, kunnialegioonan palatsiin ja Panthéoniin sekä Toulousen Capitoleen. Lisäksi hän kuvitti Augustin Thierryn kirjoittaman merovingiajan historian "Récits des Temps Mérovingiens", "Faustin" ja Tuomas Kempiläisen teoksia.


title: Jean-Paul Laurens

text: Jean-Paul Laurensin pojat Paul Albert Laurens (1870–1934) ja Jean-Pierre Laurens (1875–1932) olivat myös taidemaalareita.


title: Lentopallon maailmanliiga 2014

text: Lentopallon maailmanliigassa pelasi kaudella 2014 28 joukkuetta. Alkusarja pelattiin kolmessa ryhmässä, ja ryhmät jaettiin 2-3 lohkoon.


title: Lentopallon maailmanliiga 2014

text: Italia menee lopputurnaukseen isäntäjoukkueena, joten kaksi muuta sinne selviytyvää ovat Iran ja Brasilia.


title: Lentopallon maailmanliiga 2014

text: Yhdysvallat ja Venäjä lopputurnaukseen. Bulgaria putosi kaudeksi 2015 kakkosryhmään.


title: Lentopallon maailmanliiga 2014

text: Lohkovoittajat sekä Australia isäntäjoukkueena ryhmän lopputurnaukseen. Japani putosi kaudeksi 2015 kolmosryhmään. Koska Saksa kuitenkin jäi pois liigasta kaudella 2015, sai Japani jatkaa kakkosryhmässä.


title: Lentopallon maailmanliiga 2014

text:
Bursa, Turkki
Kuuba nousi kakkosryhmään kaudeksi 2015.


title: Lentopallon maailmanliiga 2014

text:
Sydney, Australia
Australia jatkaa finaaliturnaukseen viiden ykkösryhmäläisen kanssa. Samalla Australia varmisti nousunsa ykkösryhmään kaudeksi 2015.Suomen joukkue lentopallon Maailmanliigassa 2014


title: Aleksandr Bessmertnyh (hiihtäjä)

text: Aleksandr Andrejevitš Bessmertnyh (; s. 15. syyskuuta 1986 Kemerovon alue, Neuvostoliitto) on venäläinen maastohiihtäjä, olympiamitalisti ja MM-mitalisti.


title: Aleksandr Bessmertnyh (hiihtäjä)

text: Hän edusti maataan vuoden 2014 talviolympialaisissa Sotšissa, jossa hän oli mukana miesten 4×10 kilometrin viestissä yhdessä Dmitri Japarovin, Aleksandr Legkovin ja Maksim Vylegžaninin kanssa. Joukkue sijoittui kilpailussa toiseksi ja pääsi näin juhlimaan olympiahopeaa. Samojen kisojen 15 kilometrin perinteisen hiihtotavan kilpailussa hän oli seitsemäs. Falunin MM-kilpailuissa 2015 hän sijoittui 50 kilometrin perinteisen kilpailussa kymmenenneksi. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa neljänneksi. Tämän jälkeen hän oli mukana voittamassa Venäjälle viestihopeaa.


title: Aleksandr Bessmertnyh (hiihtäjä)

text: Alle 23-vuotiaiden MM-kilpailuissa 2009 Bessmertnyh sai hopeaa 30 kilometrin yhdistelmäkilpailussa ja pronssia 15 kilometrin vapaan hiihtotavan kilpailussa.


title: Aleksandr Bessmertnyh (hiihtäjä)

text: Maailmancupissa Bessmertnykh on kilpaillut vuodesta 2008 asti ja hänen parhaat henkilökohtaiset sijoituksensa ovat toiset sijat La Clusaz’n 15 kilometrin perinteisen hiihtotavan yhteislähtökilpailusta tammikuulta 2013, Toblachin perinteisen hiihtotavan 15 kilometrin kilpailusta joulukuulta 2015, Falunin 10 kilometrin perinteisen kilpailusta helmikuulta 2016 ja Oslon 50 kilometrin perinteisen hiihtotavan yhteislähtökilpailussa. Viestikilpailun hän on voittanut kaksi kertaa.


title: Liemarvin Bonevacia

text: Liemarvin Bonevacia (s. 5. huhtikuuta 1989) on curaçaolainen pikajuoksija, jonka päämatka on 400 metriä. Bonevacia edusti Itsenäisiä olympiaurheilijoita vuoden 2012 kesäolympialaisissa Lontoossa, jossa hän karsiutui 400 metrillä välierissä loukattuaan oikeata reisilihastaan ja jäi näin eränsä viimeiseksi. Hän kuului Moskovan MM-kilpailuissa 2013 Alankomaiden joukkueeseen, joka sijoittui viidenneksi 4 × 100 metrin viestissä.


title: Liemarvin Bonevacia

text: Yleisurheilun EM-kisoissa 2014 Zürichissä Bonevacia kilpaili Alankomaiden väreissä 400 metrillä selviytyen välieriin. Prahan EM-hallikilpailuissa 2015 hän karsiutui alkuerissä, saman vuoden Pekingin MM-kisoissa välierissä ja Portlandin MM-hallikilpailuissa 2016 alkuerissä.


title: Liemarvin Bonevacia

text: Bonevacia saavutti Amsterdamin EM-kilpailuissa 2016 pronssia 400 metrillä ajalla 45,41. Saman vuoden Rio de Janeiron olympialaisissa hän karsiutui 400 metrin välierissä. Hän saavutti Belgradin sisäratojen EM-kilpailuissa 2017 pronssia 400 metrillä Alankomaiden halliennätysajalla 46,26.


title: Liemarvin Bonevacia

text: Bonevacian ennätys 400 metrillä on vuonna 2015 juostu 44,72, joka on myös Alankomaiden ennätys. Sivulajissaan 200 metrillä hän on juossut parhaimmillaan 20,62 vuonna 2015.


title: Ilmaispeli

text: Ilmaispeli (free-to-play, F2P) tarkoittaa ilmaiseksi pelattavia videopelejä, joiden aloittamiseksi käyttäjän ei tarvitse maksaa mitään. Ilmaispelien perimmäisenä ajatuksena onkin, että pelaamisen voi aloittaa vapaasti ilman maksuja. Halutessaan pelaaja voi ostaa videopelin sisäisiä hyödykkeitä ja saavuttaa etuuksia mahdollisiin kanssapelaajiin nähden tai saada kosmeettisia ominaisuuksia pelattavalle hahmolleen.


title: Ilmaispeli

text: Ensimmäiset askeleet ilmaispeleihin otettiin huomaamatta, kun internet alkoi olla yhä useamman käyttäjän saatavilla. Aluksi oli web-pohjaisia pelejä, jotka olivat käyttäjille pelattavissa ilmaiseksi. Ilmaisuus saavutettiin peleissä näytettävistä mainoksista, joita ilmeni esimerkiksi pelien latausruuduissa tai itse pelin aikana. Ensimmäisten Free to play -pelien joukossa olivat muun muassa RuneScape ja Maplestory.


title: Ilmaispeli

text: Ilmaispelien läpimurto tapahtui mobiilipelien puolella. Poiketen vanhoista mobiilipeleistä, pelejä alettiin julkaista kokonaan ilmaiseksi. Tällöin pelaajan ei tarvinnut maksaa mitään aloittaakseen pelin. Halutessaan pelaaja pystyi saavuttamaan erilaisia etuja pelissä mikäli hän käytti siihen rahaa.


title: Ilmaispeli

text: Toimivana ajatuksena mobiilipelien ilmaisjulkaisujen taustalla oli arviolta kymmenkuntaisen pelaajamäärän saavuttaminen maksullisiin peleihin verrattuna. Tuotot pysyivät samoina, mutta mainostamisen mahdollisuudet käyttäjille kasvoivat huomattavasti. Peliyhtiöt pystyivät mainostamaan käyttäjilleen esimerkiksi uusia pelejään, jolloin todennäköisyydet maksavista käyttäjistä kasvoivat myös peliyhtiöiden muihin tuotteisiin. Näin saavutettiin helposti uusia käyttäjiä, joihin voitiin käyttää kohdennettua mainontaa.


title: Ilmaispeli

text: Videopelien perinteinen liiketoimintamalli on perustunut yhteen hintatasoon. Pelintekijät ovat hankkineet pelilleen julkaisijan, joka markkinoi ja jakelee peliä, ja myy pelin kopioita tietyllä summalla. Jokainen pelaaja on maksanut pelistään saman verran.


title: Ilmaispeli

text: Ilmaispeleissä voidaan ajatella olevan useita hintatasoja. Ne saa pelattavaksi ilmaiseksi, mutta niihin voi halutessaan hankkia lisäsisältöä. Useat hintatasot antavat pelaajille valinnanvapauden rahankäytön suhteen.


title: Ilmaispeli

text: Videopelien perinteinen julkaisutapa ei ole sallinut kuluttajille mahdollisuutta käyttää peliin vähempää tai enempää kuin pyydetty myyntihinta. Jos hinta on ollut liian korkea, on peli yksinkertaisesti jäänyt hankkimatta. Pitkän ajan kuluessa pelaaja saattaa käyttää ilmaispeliin rahaa enemmän kuin mitä olisi siitä kertaostoksena maksanut. Jos pelaajamäärä on tarpeeksi iso, ei kaikkien pelaajien tarvitse käyttää rahaa, jotta ilmaispeli olisi tuottoisa. Riittää että vain osa pelaajista käyttää.


title: Ilmaispeli

text: Ilmaispelit voidaan nähdä ennemmin palveluina kuin valmiina tuotteina. Ilmaispelit ovat julkaisuhetkellä perinteisesti myytäviä pelejä keskeneräisempiä ja niihin lisätään sisältöä asteittain. Niitä ei myöskään aina markkinoida julkaisuhetkellä, vaan annetaan pelien markkinoida itse itsensä. Ilmaispelejä muokataan sitä mukaa, kun pelintekijät saavat kerättyä tietoa pelaajien aktiivisuudesta ja pelin toimivuudesta eri laitekokoonpanoilla. Näin pyritään pelaajamäärän kasvattamiseen, ja pelaamisen jatkumiseen mahdollisimman pitkään.


title: Ilmaispeli

text: Tällä hetkellä liikevaihdon määrällä mitattuna suurin ilmaispeli on korealaisen SmileGaten tuottama "Crossfire". Toiseksi suurin on Riot Gamesin "League of Legends", joka on tämän hetken pelatuin tietokonepeli.


title: Ilmaispeli

text: Ilmaispelien rahoitus rakentuu seuraavasti: asiakas saa videopelin pelattavakseen ilmaiseksi ilman tilausmaksuja, ja pelin julkaisija saa tuotteestaan rahaa myymällä pelin sisäisiä virtuaalisia hyödykkeitä .


title: Ilmaispeli

text: Ilmaispelien ansaintatavat voidaan jakaa kahteen eri luokkaan: virtuaalisten hyödykkeiden myyntiin ja maksumuuriin .


title: Ilmaispeli

text: Ensimmäinen ilmaispelien ansaintatapa perustuu malliin, jossa pelaaja voi pelata ilmaiseksi ja edetä pelissä ilman keinotekoisia esteitä. Maksamiseen pakottamisen sijaan peli suostuttelee pelaajaa hankkimaan pelin sisäisiä hyödykkeitä. Tämä toimii sitä paremmin, mitä koukuttavampi peli on. Virtuaalisia hyödykkeet voivat vaikuttaa pelin sisältöön, pelin sujuvuuteen, pelikokemuksen kustomointiin sekä pelissä menestymiseen. Esimerkkeinä peleissä on hankittavista hyödykkeistä ovat muun muassa suomalaisen Supercell-yhtiön Clash of Clans -pelin jalokivet, joita voi ostaa ja joilla nopeutetaan pelin etenemistä. Jalokiviä voi hankkia myös pelaamalla, mutta niitä kertyy hitaasti. Ilmaispeleissä voidaan myös ostaa virtuaalista valuuttaa, jota voidaan edelleen käyttää pelin sisäisten esineiden hankkimiseen.


title: Ilmaispeli

text: Pelissä hankituilla esineillä voi olla käyttöarvo tai ne voivat olla pelkästään koristeellisia. Esimerkiksi League of Legends -pelissä pelaajat voivat ostaa pelihahmoilleen uusia ulkoasuja, mutta nämä eivät vaikuta pelissä menestymiseen.


title: Ilmaispeli

text: Pelissä voi myös olla keinotekoisia etenemisesteitä, eli maksumuureja, jotka voi ohittaa maksamalla. Jos pelin rahoitus rakentuu maksumuuriin, voi pelaaja pelata peliä ilmaiseksi, kunnes saavuttaa esteen, jonka jälkeen ei voi enää edetä pidemmälle. Yksi esimerkki tällaisesta rajoituksesta on pelin sisäinen rajallinen resurssi, joka kuluu itsestään loppuun, ja jota voi hankkia vain ostamalla. Toinen esimerkki maksumuurista on tapa rajoittaa pelattavien pelikenttien määrää niin, että edetäkseen pelin loppuun, tulee pelaajan maksaa.


title: Ilmaispeli

text: Ilmaispelejä on kritisoitu siitä, että käyttämällä peliin rahaa pystyy saavuttamaan paremman aseman pelissä kuin muut. Kyseinen toiminta kyseenalaistaa ilmaispelien käsitteen ja merkityksen sillä perusteella, että pelissä ei voi pärjätä ellei siihen käytä rahaa. Tällaisesta onkin muodostunut Pay to win -käsite.


title: Ilmaispeli

text: On lisäksi pohdittu ilmaispelien eettisyyttä sen suhteen, ketkä ostavat pelien sisäisiä hyödykkeitä. On alkanut käydä ilmi, etteivät ilmaispelien tekijät oleta jokaisen pelaajan ostavan hyödykkeitä. He tukeutuvat siihen, että ne jotka rahaa peliin käyttävät, käyttävät sitä paljon. Täten he mahdollistavat kyseisen yritysmallin toimivaksi. Voi todeta, että vain pieni osa pelaajista ylläpitää koko ilmaispeliä. 20 miljoonaa kännykkäpelaajaa käsitelleen tutkimuksen mukaan 2,3 promillen joukko pelaajista käyttää 64 prosenttia kaikista peleihin käytetyistä rahoista.


title: Ilmaispeli

text: Erityisesti lapsille suunnatut ilmaispelit ovat saaneet osakseen kritiikkiä. Tämä johtuu siitä, että lastenpeleissä on huomattavan paljon rahastusta. Tällöin peliyhtiöiden tapa kerätä tuottoja kohdistuu pelaaviin lapsiin.


title: Ilmaispeli

text: Pelien tuottama motivointi koostuu kolmesta keskeisestä tarpeesta:


title: Ilmaispeli

text: Keskeiset pelimekaniikat, joita hyödynnetään pitämään pelaaja pelissä sekä käyttämään siihen rahaa:


title: Ilmaispeli

text: Eräissä peleissä pelaajan rahastaminen voi mennä äärimmäisyyksiin, josta esimerkkinä vuoden 2017 "".


title: Ilmaispeli

text:
Ilmaispelin käsitettä ei tule sekoittaa esimerkiksi ilmaisohjelmiin (englanniksi freeware), sillä ilmaispeleihin liittyy aina mahdollisuus ostaa lisäsisältöjä, kun taas ilmaisohjelmat ovat nimensä mukaisesti ilmaisia, eikä pelin kulkuun tai toimintaan pysty vaikuttamaan rahalla. Englanniksi termin “ilmaispeli” vastaava käsite on “free-to-play” eli suoraan käännettynä “ilmaiseksi pelattava”. Esimerkiksi Apple on ottanut on muuttanut sovelluskaupassaan myytävien sovellusten lataamispainikkeen tekstiä “ilmaisesta” (free) muotoon “hanki” (get). Tällä on pyritty selventämään käyttäjille, ettei sovellus ole välttämättä täysin ilmainen.
http://ptgmedia.pearsoncmg.com/images/9780321919014/samplepages/0321919017.pdf
http://www.ign.com/articles/2012/08/13/separating-free-to-play-and-pay-to-win
http://www.gamasutra.com/view/feature/195806/chasing_the_whale_examining_the_.php


title: Armentières

text: Armentières on kunta Pohjois-Ranskassa Nordin departementissa. Kaupunki tuhoutui melkein täysin ensimmäisessä maailmansodassa, mutta se kuitenkin jälleenrakennettiin. Armentièresin kaupungintalo on nykyään nähtävyys, ja sen kellotorni on kirjattu Unescon maailmanperintöluetteloon yhtenä osana Belgiassa ja Ranskassa sijaitsevia kellotorneja.


title: Platonia

text: Platonia on fyysikko Julian Barbourin luoma käsite, jonka hän esitteli vuoden 1999 teoksessaan The End of Time: The Next Revolution in Our Understanding of the Universe. Platonia on nimi hypoteettiselle entiteetille ajattomassa todellisuudessa, joka sisältää kaikki mahdolliset "Nyt"-hetket tai hetkelliset universumin asennot, sillä olemme perineet idean ajattomista totuuksista Platonilta.


title: Platonia

text: Termiä voi myös soveltaa yleisemmin "muotojen maailmaan" tai "Platonin taivaaseen" Platonisessa metafysiikassa ja Max Tegmarkin variaatioon multiversumi -teoriasta.


title: The Walking Dead (5. tuotantokausi)

text: Yhdysvaltalaisen televisiosarjan "The Walking Deadin" 5. tuotantokausi alkaa Yhdysvalloissa 12. lokakuuta 2014. Sarja perustuu samannimiseen sarjakuvaan. Sarjan 5. tuotantokausi kattaa 16 jaksoa.


title: Kari Pekola

text: Kari Antero Pekola (s. 27. syyskuuta 1965 Multia) on aktiiviuransa päättänyt suomalainen kiekonheittäjä. Urallaan hän edusti vuodesta 1991 lähtien Tampereen Pyrintöä ja hänen valmentajinaan toimivat Jouko Laine sekä Erkki Helanoja. Kalevan kisoista Pekola saavutti kiekonheiton hopeaa vuonna 1993. Tämän lisäksi hän oli sisäratojen SM-kisoissa hopealla vuonna 1995.


title: Kari Pekola

text: Kansainvälisissä kilpailuissa Pekola on ollut Suomen edustajana yhden kerran. Helsingissä vuonna 1994 järjestetyissä EM-kisoissa hän oli mukana kiekonheitossa, mutta ei selviytynyt loppukilpailuun vaan jäi tuolloin karsintaan.


title: Kari Pekola

text: Virallisissa kilpailuissa Pekola ei ole esiintynyt vuoden 2011 jälkeen.


title: Basil McRae

text: Basil Paul McRae (s. 5. tammikuuta 1961 Beaverton, Ontario, Kanada) on uransa päättänyt kanadalainen jääkiekkoilija, pelipaikaltaan vasen laitahyökkääjä. Hänet tunnettiin NHL:ssä tappelijana, vaikkakin McRaella oli myös rajallisia kiekollisia taitoja sekä kahden suunnan hyökkääjän ja voimahyökkääjän ominaisuuksia. Hän pelasi urallaan NHL:ssä yhteensä 576 runkosarjaottelua tehopistein 53+83=136 ja keräten 2453 jäähyminuuttia sekä 78 playoff-ottelua tehopistein 8+4=12 ja keräten 349 jäähyminuuttia. McRae on toiminut pelaajauransa jälkeen kykyjenetsijänä NHL:ssä sekä tehnyt myös valmentajan töitä. Hän on OHL-seura London Knightsin osaomistaja.


title: Basil McRae

text: McRae pelasi Ontarion paikallisia juniorisarjoja Seneca Nationalsin joukkueessa, jonka jälkeen hän siirtyi kaudeksi 1978–1979 OMJHL-joukkue London Knightsiin. Kahden siellä vietetyn kauden jälkeen Québec Nordiques varasi McRaen 87. pelaajana . Hän pelasi varauksensa jälkeen vielä Knightsissa kauden 1980–1981 ja sijoittui 266 minuutillaan OHL:n (ent. OMJHL) jäähypörssissä viidenneksi.


title: Basil McRae

text: Kaudeksi 1981–1982 McRae siirtyi Québec Nordiquesin organisaatioon. Suurin osa hänen kaudestaan kului kuitenkin farmijoukkue Fredericton Expressissa, AHL:ssä. McRae pelasi kauden aikana NHL:ssä 20 runkosarjaottelua tehopistein 4+3=7 ja yhdeksän playoff-ottelua tehden yhden maalin. Jäähyminuutteja hänelle kertyi yhteensä 103. Kaudella 1982–1983 hän oli Expressin kolmanneksi paras maalintekijä 22 osumallaan. McRae pelasi kauden aikana 22 NHL-ottelua tehopistein 1+1=2. Elokuussa 1983 hänet kaupattiin Toronto Maple Leafsiin vaihdossa Richard Turmeliin. Myös siellä hän vietti kaksi pelaamaansa kautta lähinnä farmissa St. Catharines Saintsin paidassa ja sai tililleen yhteensä viisi NHL-ottelua. Jälkimmäisellä kaudellaan 1984–1985 McRae teki AHL:n yhden kauden piste-ennätyksensä tehoilla 30+25=55. Hän oli Saintsin toiseksi paras maalintekijä Steve Thomasin jälkeen ja voitti myös joukkueen sisäisen jäähypörssin 186 minuutillaan.


title: Basil McRae

text: Heinäkuussa 1985 McRae teki vapaana pelaajana sopimuksen Detroit Red Wingsin kanssa. Hän pelasi kauden 1985–1986 suurimmaksi osaksi farmijoukkue Adirondack Red Wingsissa ja sai tililleen neljä NHL-ottelua. Kesken kauden 1986–1987, tammikuussa 1987 Red Wings kauppasi McRaen John Ogrodnickin ja Doug Sheddenin kanssa aiempaan seuraansa Québec Nordiquesiin vaihdossa Brent Ashtoniin, Gilbert Delormeen ja Mark Kumpeliin. Hän pelasi ensimmäisen kokonaisen NHL-kautensa tehden 69 runkosarjaottelussa tehot 11+7=18 ja keräten 342 jäähyminuuttia, joilla McRae sijoittui NHL:n jäähypörssissä neljänneksi. 13 playoff-ottelussa hän teki tehot 3+1=4 ja keräsi 99 jäähyminuuttia, joilla McRae voitti koko pudotuspelien jäähypörssin.


title: Basil McRae

text: McRae teki vapaana pelaajana sopimuksen Minnesota North Starsin kanssa kesäkuussa 1987. Hän keräsi kaudella 1987–1988 NHL:n yhden kauden jäähyennätyksensä 378 minuutillaan, joilla McRae sijoittui koko liigan jäähypörssissä toiseksi edellään vain Detroit Red Wingsin Bob Probert. Hänen jäähysaldonsa jäi myös North Starsin seurahistorian kaikkien aikojen suurimmaksi yhden kauden aikana. Kaudella 1988–1989 McRae sijoittui 365 minuutillaan jäähypörssissä toiseksi edellään vain Calgary Flamesin Tim Hunter. Hän teki myös NHL:n yhden kauden piste-ennätyksensä tehoilla 12+19=31. Kaudella 1989–1990 McRae voitti koko NHL:n jäähypörssin 351 minuutillaan. Kaudella 1990–1991 hän eteni North Starsin kanssa aina Stanley Cup -finaaleihin saakka, jotka vei kuitenkin Pittsburgh Penguins voitoin 4–2. McRae voitti kevään 1991 pudotuspelien jäähypörssin 94 minuutillaan. Hän nousi viiden North Starsissa viettämänsä kauden aikana kulttipelaajaksi ja sai suosiota fanien keskuudessa. Pelillisestikin NHL-uransa parhaat vuodet joukkuessa pelannut McRae muodosti Shane Churlan kanssa pelätyn tappelijakaksikon. Hän keräsi 323 pelaamassaan runkosarjaottelussa yhteensä 1563 jäähyminuuttia, joilla McRae jäi North Starsin seurahistorian kaikkien aikojen eniten jäähyminuutteja keränneeksi pelaajaksi.


title: Basil McRae

text: Tampa Bay Lightning varasi McRaen NHL:n laajennusvaraustilaisuuden 26. pelaajana kesällä . Kesken kauden 1992–1993, tammikuussa 1993 joukkue kauppasi hänet, Doug Crossmanin ja kesän neljännen kierroksen varausvuoron St. Louis Bluesiin vaihdossa Jason Ruffiin. Jalkavamma lyhensi kuitenkin McRaen runkosarjaa, jonka aikana hän pelasi 47 ottelua. Loukkaantumiset häiritsivät muutenkin McRaen loppu-uraa ja hän pelasi Bluesissa kolmen seuraavan kauden aikana yhteensä vain 79 runkosarjaottelua sekä kaksi ottelua IHL-joukkue Peoria Rivermenissa.


title: Basil McRae

text: Kaudeksi 1996–1997 McRae siirtyi vielä vapaana pelaajana Chicago Blackhawksiin, jossa hän lopetti uransa vain kahdeksan syyskaudella pelaamansa ottelun jälkeen.


title: Basil McRae

text: McRae toimi pelaajauransa jälkeen OHL-joukkue London Knightsin valmentajana. Hän toimii nykyään seuran osaomistajana. Vuosina 2007–2010 ja 2011–2012 McRae teki NHL:ssä St. Louis Bluesin kykyjenetsijänä. 1. joulukuuta 2010 hän siirtyi alustavasti 18. joulukuuta asti kestäneellä sopimuksella SM-liigajoukkue Jokereiden apuvalmentajaksi Erkka Westerlundin johtamaan valmennustiimiin. Joukkueen toimitusjohtajana toimi tuolloin McRaelle aiemmin St. Louis Bluesista tuttu apulaistoimitusjohtaja Jarmo Kekäläinen. Työjakson jälkeen hän kuitenkin jätti tehtävänsä ja palasi Pohjois-Amerikkaan perhesyihin vedoten.


title: Basil McRae

text: McRaen pikkuveli Chris pelasi myös tappelijana NHL:ssä. Basilin poika Philip pelaa SM-liigaa Porin Ässissä. Hänellä on myös tytär Alexandra.


title: Basil McRae

text: McRae teki myös cameoroolin vuonna 1992 julkaistussa "Mestarit"-elokuvassa.


title: Jukka Olkkonen

text: Jukka Veli Olkkonen (7. joulukuuta 1958 Ristiina – 1. tammikuuta 2014) oli suomalainen moukarinheittäjä. Hänen seuranaan oli koko hänen uransa ajan Ristiinan Urheilijat ja hänen valmentajanaan toimi Antti Matinolli. Kalevan kisoista Olkkonen saavutti moukarinheitossa uransa aikana seitsemän mitalia; kaksi hopeaa vuosina 1982 ja 1985 sekä viisi pronssia vuosina 1980, 1983, 1986, 1991 ja 1993.


title: Ilveilijät

text: Ilveilijät (myös Ilveilijöitä; ) on vuonna 1928 ensi-iltansa saanut King Vidorin ohjaama yhdysvaltalainen mykkä komediaelokuva, jonka pääosissa ovat Marion Davies ja William Haines. Elokuvassa tekevät cameoroolin sen ajan suurimmat tähdet, kuten Charles Chaplin, Douglas Fairbanks, William S. Hart, John Gilbert, Norma Talmadge ja Renée Adorée. Ohjaaja Vidor tekee myös elokuvassaan cameo-esiintymisen. "Ilveilijät" on kevytmielinen kuvaus Hollywoodista mykkäelokuvan kauden lopun aikaan. "Ilveilijöitä" pidetään Daviesin parhaimpana roolina. Elokuva kertoo pikkukaupungin tytöstä, joka yrittää tehdä läpimurtonsa Hollywoodissa.


title: Ilveilijät

text: "Ilveilijät" kuvattiin tuotantoyhtiö Metro-Goldwyn-Mayerin studioilla Kalifornian Culver Cityssä huhtikuussa vuonna 1928. MGM:n ohella Cosmopolitan Productions oli myös elokuvan tuotantoyhtiönä. "Ilveilijät" sai Yhdysvaltain ensi-iltansa New Yorkissa 11. marraskuuta vuonna 1928. Maanlaajuinen ensi-ilta oli 20. marraskuuta. Suomessa elokuva sai ensi-illan 16. syyskuuta vuonna 1929. Metro-Goldwyn-Mayer toimi elokuvan levittäjänä. "Ilveilijät" julkaistiin uudelleen 1980-luvulla, jolloin Carl Davis sävelsi elokuvaan uuden musiikin.


title: Ilveilijät

text: Turner Entertainment julkaisi "Ilveilijät" VHS:lle vuonna 1988. Warner Bros. julkaisi elokuvasta DVD-version 14. kesäkuuta vuonna 2012. Lisäksi elokuvan kopiota säilytetään George Eastman Housen taidemuseon elokuva-arkistossa. Vuonna 2003 "Ilveilijät" valittiin kulttuurisesti, historiallisesti tai esteettisesti merkittävänä elokuvana säilytettäväksi Yhdysvaltain kongressin kirjaston National Film Registryssä.


title: Orchies

text: Orchies on kunta Pohjois-Ranskassa Nordin departementissa Hauts-de-Francen alueella. Kuntaa kutsutaan sikurin pääkaupungiksi.


title: Orchies

text: Kaupunki on tunnettu koripallojoukkueestaan Basket Club d'Orchies. Orchies kuuluu myös Pariisi–Roubaix polkupyöräkilpailun reittiin. Kaupunki oli etappikaupunkina vuoden 2012 Ranskan ympäriajossa.


title: Foodfight!

text: Foodfight! on amerikkalainen animaatioelokuva, jonka valmisti Threshold Entertainment ja sen ohjasi Larry Kasanoff Filmin oli alkuperäisesti tarkoitettu julkaistavaksi 2003, mutta se julkaistiin vuonna 2012. Elokuva on arvostelujen mukaan "Legendaarisen huono, sekava ja lapsellinen".


title: Rionpiikkipyrstö

text: Rionpiikkipyrstö ("Asthenes moreirae") on orneeroiden heimoon kuuluva varpuslintu.


title: Rionpiikkipyrstö

text: Rionpiikkipyrstöä tavataan Brasilian kaakkoisosissa. Lajia on kuvattu melko yleisestä yleiseksi, ja se on luokiteltu elinvoimaiseksi.


title: Poste Vaticane

text: Poste Vaticane on yritys, joka vastaa Vatikaanivaltion postipalveluista. Se aloitti toimintansa elokuussa 1929.


title: Oleksandr Kratov

text: Oleksandr Kratov (s. 31. maaliskuuta 1985 Ukrainan SNT) on ukrainalainen suunnistaja. Seuratasolla hän edustaa suomalaista Kooveeta. Aikaisemmin hän on edustanut Turun Metsänkävijöitä ja ruotsalaista OK Orionia.


title: Oleksandr Kratov

text: Kratov on voittanut urallaan kolme arvokisamitalia. Hän oli osana kolmanneksi sijoittunutta Ukrainan viestijoukkuetta vuoden 2013 MM-kisoissa, ja vuosina 2014 ja 2017 hän oli pronssilla keskimatkan kilpailussa.


title: Noora Louhimo

text: Noora Louhimo (s. 6. marraskuuta 1988 Rauma) on suomalainen laulaja, joka laulaa Battle Beast -yhtyeessä. Louhimo korvasi perhe-elämäänsä keskittyvän Nitte Valon yhtyeen laulajana elokuussa 2012. Ensimmäinen Louhimon kanssa esitetty single, ”Into the Heart of Danger”, julkaistiin Suomessa 26. huhtikuuta 2013.


title: Ivan Argunov

text: Ivan Petrovitš Argunov (; 1727 – 1802 Moskova) oli venäläinen taidemaalari, joka oli yksi venäläisen muotokuvamaalauksen perustajista.


title: Ivan Argunov

text: Ivan Argunov oli kreivi Pjotr Borisovitš Šeremeteville kuulunut maaorja, ja hän kasvoi setänsä Semjon Mihailovitš Argunovin perheessä, joka oli ruhtinatar Tšerkasskin tilanhoitaja ja myöhemmin kreivi Šeremetevin taloudenhoitaja. Usean vuoden ajan Semjon huolehti Šeremetevin Pietarin Millionnaja-kadulla sijaitsevasta talosta, jossa Ivan varttui.


title: Ivan Argunov

text:
Vuosina 1746–1749 Ivan Argunov opiskeli maalausta saksalaisen taiteilijan Georg Groothin johdolla, jonka keisarinna Elisabet oli palkannut. Ivan sai oppia myös serkuiltaan Fjodor Leontjevitš Argunovilta ja Fjodor Semenovitš Argunovilta, jotka olivat keisarillisia asumuksia koristelevia maalareita.
Argunovin ensimmäisiä teoksia olivat ikonit Tsarskoje Selon Katariinan palatsin kirkkoon (1753) ja Uuden Jerusalemin luostariin (1749). Tänä aikana hän teki myös ainoan tunnetun historiamaalauksensa, "Kuoleva Kleopatra". Hänen ensimmäiset tunnetut muotokuvansa ovat "Ruhtinas Ivan Ivanovitš Lobanov-Rostovski" ja "Ruhtinatar Jekaterina Aleksandrovna Lobanova-Rostovskaja" (1754). Niissä voidaan nähdä perinteisten venäläistä parsunataidetta yhdistettynä uusiin barokkivaikutteisiin.


title: Ivan Argunov

text: 1760-luvulla Argunov oli suosionsa huipulla. Hän teki useita kauniita paraatikuvia ja psykologisia muotokuvia sekä ikoneita. Hänen malleinaan olivat Venäjän aatelisto ja tietenkin Argunovin herra Šeremetev perheineen kuten heidän sukulaisensa Lazarevit ja kreivi Tolstoi. Hän oli yksi postyymien muotokuvien lajin perustajista maalaamalla monia kuolleita Šeremetevejä.


title: Ivan Argunov

text:
Vuonna 1770 Argunovista tuli Šeremetevin Millionnaja-kadun talon taloudenhoitaja, ja sen jälkeen Šeremetevien Moskovan talon taloudenhoitaja ja lopulta yksi heidän kartanon tilanhoitajista. Tänä aikana hän maalasi vähemmän, mutta tällöin hän teki mestariteoksensa, "Tuntematon nainen maalaispuvussa". Teoksen mallin henkilöllisyys on tuntematon, vaikka tutkimukset ovat ehdottaneet hänen olevan kreivi Šeremetevin maaorjanäyttelijä ja laulaja Anna Kovaljova-Žemtšugova, kun taas yhtä
lailla on oletettu ettei kyseessä ole hänen virallinen muotokuvansa, vaan ennemmin Šeremetevin maaorjista sattumalta valitun tuntemattoman imettäjän kuva. 1780-luvun jälkipuoliskolta aina kuolemaansa asti vuonna 1802 Argunov ei maalannut vaan käytti kaiken aikansa Šeremetevin kartanon ja muiden asioiden hoitoon.


title: Ivan Argunov

text: Argunov oli merkittävä taideopettaja. Hän piti maalaustunteja vuodesta 1753 alkaen, ennen Keisarillisen taideakatemian avaamista vuonna 1757. Hänen oppilaisiinsa kuuluivat muun muassa Anton Losenko, Fjodor Rokotov, Kirill Golovatševski ja Ivan Sablukov — joista kaikista tuli myöhemmin akatemian opettajia. Argunovin pojat olivat myös hänen oppilaitaan, joista kahdesta, Nikolai Argunovista ja Jakov Argunovista tuli taidemaalareita ja kolmannesta Pavel Argunovista tuli arkkitehti.


title: Fjodor Rokotov

text: Fjodor Stepanovitš Rokotov (; 1736 – 23. joulukuuta 1808 Moskova) oli huomattava, muotokuviin erikoistunut venäläinen taidemaalari..


title: Fjodor Rokotov

text: Fjodor Rokotov syntyi Repninin perheelle kuuluneeseen maaorjaperheeseen. Hänen elämästään ei tiedetä paljon. Hän opiskeli Keisarillisessa taideakatemiassa. Ostettuaan itsensä vapaaksi 1750-luvun lopussa hänestä tuli muodikas taidemaalari.


title: Fjodor Rokotov

text: Vuonna 1765 Rokotov valittiin akateemikoksi, mutta hän ei opettanut kauan, koska se haittasi hänen työskentelyään. Hän palasi Moskovaan vuonna 1765, jossa asui loppuelämänsä. Siellä hän sai paljon tilauksia tullen yhdeksi aikansa parhaista muotokuvamaalareista.


title: Fjodor Rokotov

text: Hänen tunnetuimmista töistään yksi on "Aleksandra Struiskajan muotokuva", jota joskus sanotaan Venäjän Mona Lisaksi; ja eittämättä tunnetuimmat 1700-luvun venäläiset maalaukset; "Kreivitär Elisabeth Santin muotokuva" (1785) ja "Nainen vaaleanpunaisessa puvussa" (1770-luku).


title: Fjodor Rokotov

text: Rokotov vältti maalaamasta virallisia muotokuvia, joissa oli paljon koristeita. Sen sijaan hän oli yksi ensimmäisistä venäläisistä psykologista muotokuvamaalausta edistäneistä taidemaalareista, joka kiinnitti huomion optisiin ja tunnelmallisiin tehokeinoihin.


title: Herukkakirva

text: Herukkakirva ("Cryptomyzus ribis") on kirvoihin kuuluva hyönteislaji. Se saattaa olla merkittävä tuholainen herukanviljelyssä.


title: Herukkakirva

text: Siivettömät yksilöt ovat hentorakenteisia, vaalean kellertäviä tai vihertäviä ja selkäpuolella on yleensä vihreä, melko epäselvä pitkittäisjuova. Selkäpuolella on myös paksuja karvoja. Verkkosilmät ovat punaiset. Tuntosarvet, raajat, vaharauhasputket ja takaruumiin kärjen cauda ovat vaaleat. Cauda on lyhyt, tuntosarvet ovat noin 1,2 kertaa ruumiin pituiset ja vaharauhasputket hyvin ohuet ja 2–4 kertaa caudan pituiset. Siivellisillä yksilöillä on takaruumiin yläpinnalla tumma laikku. Koiraat ovat siivettömiä. Ruumiin pituus 1,6–2,3 mm.


title: Herukkakirva

text: Kromosomiluku 2n=12.


title: Herukkakirva

text: Herukkakirvan levinneisyys ulottuu Euroopasta Aasian pohjoisosien poikki Korean ja Japaniin. Se on myös levinnyt vieraslajina Pohjois-Amerikkaan. Suomessa sitä on tavattu lähes koko maassa.


title: Herukkakirva

text: Herukkakirvalla esiintyy kesän aikana isännänvaihto, jossa primääri-isäntänä ovat herukat, lähinnä punaherukka ja valkoherukka, ja sekundääri-isäntinä erilaiset huulikukkaiskasvit, etenkin pähkämöt ja peipit. Herukoilla kirvat lisääntyvät neitseellisesti ja elävät kolonioina lehtien alapinnoilla aiheuttaen lehteen äkämän, joka on yläpinnalta kupera ja alapinnalta avoin. Äkämä eroaa väriltään muusta lehdestä ja muuttuu usein yläpuolelta viininpunaiseksi. Osa kirvoista pysyttelee herukkapensaissa koko kesän. Sekundääri-isännille siirtyneet kirvat elävät lehdillä ja varsilla. Syksyllä kirvat palaavat herukkapensaisiin, lisääntyvät suvullisesti ja naaraat munivat. Munat talvehtivat.


title: Herukkakirva

text: Herukkakirva vioittaa pensaiden lehtiä ja kirvojen tuottama mesikaste voi tarjota alustan sienitautien esiintymiselle. Kirvoja voidaan torjua myrkytyksin.


title: Herukkakirva

text: Primääri-isäntiä ovat herukat ("Ribes"), sekundääri-isäntiä monet huulikukkaiskasvit.


title: Mäntykirva

text: Mäntykirva ("Pineus pini") on havukirvoihin kuuluva pieni hyönteislaji.


title: Mäntykirva

text: Siivettömät yksilöt ovat tumman ruskeita tai punaisia, muodoltaan hyvin pyöreitä ja täysin valkoisen villamaisen vahan peittämiä. Pää ja keskiruumis ovat voimakkaasti kitinisoituneet. Tuntosarvet ovat hyvin lyhyet ja niissä on kolme jaoketta. Siivelliset yksilöt ovat punertavan harmaita ja niiden siipisuonissa on punertava sävy. Ruumiin pituus 1,0–1,2 mm.


title: Mäntykirva

text: Kromosomiluku 2n=22.


title: Mäntykirva

text: Mäntykirva on eurooppalainen laji, joka on vieraslajina levinnyt ainakin Itä-Afrikkaan ja Australiaan. Suomessa sitä tavataan laajalti ympäri maata.


title: Mäntykirva

text: Mäntykirvaa ei voi erottaa "Pineus orientalis" -lajin neitseellisesti lisääntyvistä yksilöistä ja laji on saattanutkin syntyä, kun yhdessä populaatiossa suvullinen lisääntyminen on loppunut kokonaan. Mäntykirva lisääntyy siis ainoastaan neitseellisesti eikä sillä tapahdu myöskään isäntäkasvin vaihtoa, minkä vuoksi lajin elinkaari on havukirvoille poikkeuksellisen yksinkertainen. Kirvat talvehtivat mäntyjen oksilla ja kevätkesällä ainakin kaksi kirvasukupolvea ruokailee tuoreissa vuosikasvuissa. Myöhemmin alkaa syntyä myös siivellisiä yksilöitä, mutta näiden merkitys lajin leviämisessä uusille elinpaikoille lienee pieni verrattuna tuulen mukana kulkeviin 1. toukkavaiheen poikasiin. Varsinaisista kirvoista poiketen havukirvoilla myös neitseellisesti lisääntyvät yksilöt munivat. Mäntykirvan munaryhmät ovat valkoisen villamaisen vahan peittämät.


title: Mäntykirva

text: Mäntykirvan luontaisia saalistajia ovat ainakin seuraavat: Cheilomenes aurora, Diomus pumilio, Exochomus flavipes, nelitäpläpirkko ("Exochomus quadripustulatus"), Leucopis argenticollis, Leucopis atrifacies, Leucopis manii, Leucopis nigraluna, Leucopis obscura, Leucopis praecox, Leucopis tapiae, Rhyzobius chrysomeloides, männynpikkupirkko ("Scymnus nigrinus"), juovapikkupirkko ("Scymnus suturalis"), Tetraphleps raoi ja mäntyhämykorento ("Wesmaelius concinnus").


title: Mäntykirva

text: Mäntykirva viihtyy erityisesti nuorehkoissa männyntaimissa ja aiheuttaa vuosikasvainten ja niiden neulasten kasvun heikkenemistä. Pahimmassa tapauksessa monivuotinen kirvainvaasio voi aiheuttaa taimen kuoleman.


title: Mäntykirva

text: Isäntäkasveja ovat Euroopassa ilmeisesti ainoastaan metsämänty ("Pinus sylvestris") sekä vuorimänty ("Pinus mugo"). Vieraslajina se on löydetty muiltakin mäntylajeilta.


title: Itsenäiset olympiaurheilijat

text: Itsenäiset olympiaurheilijat (IOP < engl. "Independent Olympic Participants") on olympialaisissa kilpaileva joukko urheilijoita, jotka eivät saa edustaa kotimaatansa usein poliittisesta tai sanktiollisesta syystä. Ensimmäistä kertaa itsenäisten olympiaurheilijoiden edustajia oli mukana Barcelonassa 1992, jossa IOP saavutti historiansa ainoat mitalit, hopean ja kaksi pronssia ammunnasta. Tuolloin mukana oli entisen Jugoslavian alueen urheilijoita. IOP:n urheilijat kilpailevat olympialipun alla ja heidän voittaessaan soitetaan olympiahymni.


title: Itsenäiset olympiaurheilijat

text: Ensimmäistä kertaa Itsenäisten olympiaurheilijoiden edustajia kilpaili olympialaisissa Barcelonassa 1992. Tuolloin he olivat juuri hajonneen Jugoslavian alueen urheilijoita. IOP:n riveissä kilpaili Barcelonassa yhteensä 58 urheilijaa Makedonian, Montenegron ja Serbian alueelta, jotka saavuttivat kolme mitalia, jotka tulivat kaikki ammunnasta. Nämä mitalit olivat vuoteen 2016 asti itsenäisten olympiaurheilijoiden ainoat mitalit. Saman vuoden paralympialaisissa kilpaili 16 IPP:n (Independent Paralympic Participants) urheilijaa, jotka saavuttivat yhteensä kahdeksan mitalia.


title: Itsenäiset olympiaurheilijat

text: Kolmesta saavutetusta mitalista vuonna 1992 kirkkain oli hopea, jonka saavutti Jasna Šekarić naisten 10 metrin ilmapistoolista. Muut kaksi pronssimitalia tulivat myös ammunnasta Aranka Binderille ja Stevan Pletikosićille.


title: Itsenäiset olympiaurheilijat

text: Yhden olympiadin tauon jälkeen, Itsenäiset olympiaurheilijat tekivät paluun kesäolympialaisiin 2000 Sydneyyn. Tuolloin joukkueessa kilpaili neljä parhaillaan itsenäistymässä olleen Itä-Timorin urheilijaa. He eivät saavuttaneet yhtään mitalia. Paras sijoitus oli painonnostaja Martinho de Araújon 20. sija alle 56-kiloisten painonnostossa. Paralympialaisissa kilpaili kaksi IPP:n urheilijaa. Hekään eivät päässeet paralympiamitaleille.


title: Itsenäiset olympiaurheilijat

text: Itsenäiset olympiaurheilijat tekivät paluun 12 vuoden jälkeen kesäolympialaisiin 2012 Lontooseen. Mukana oli kolme curaçaolaista urheilijaa, joista 400 metrin juoksija Liemarvin Bonevacia selviytyi semifinaaleihin ennen loukkaantumistaan, sekä yksi eteläsudanilainen maratoonari, Guor Marial. Curaçao kuului ennen vuonna 2010 lakkautettuun Alankomaiden Antilleihin, ja Etelä-Sudan oli itsenäistynyt vuonna 2011. Jälleen itsenäisten olympiaurheilijoiden menestys jäi vaisuksi, eikä yhtään mitalia tullut tälläkään kertaa. Alun perin myös Kuwaitin urheilijoiden piti kilpailla IOP:n lipun alla, mutta lopulta Kuwaitin olympiakomitea lähetti oman joukkueen kisoihin.


title: Itsenäiset olympiaurheilijat

text: Itsenäiset olympiaurheilijat esiintyivät ensimmäistä kertaa talviolympialaisissa vuonna 2014 Sotšissa. Joukkueessa oli kolme intialaista urheilijaa, sillä heidän olympiakomiteansa oli KOK:n pannassa. Kelkkailija Shiva Keshavan oli kuitenkin ainoa IOP:n edustaja kisoissa, sillä panna loppuikin kesken kisojen ja loput kaksi intialaisurheilijaa saivat kilpailla omat kilpailunsa Intian väreissä. Menestys jäi siis Keshavanin varaan, eikä tämä onnistunut saamaan mitalia.


title: Itsenäiset olympiaurheilijat

text: Kuwaitin olympiakomitean kisoista hyllyttämisen takia kuwaitilaiset urheilijat urheilivat kisoissa itsenäisinä urheilijoina. Miesten kaksoistrapissa kilpaillut Fehaid Al-Deehani voitti kultaa ensimmäisenä itsenäisenä olympiaurheilijana. Hänen lisäkseen Abdullah Al-Rashidi voitti pronssia miesten skeetissä.


title: Itsenäiset olympiaurheilijat

text: Vuonna 1980 olympialaisboikotin johdosta Alankomaat, Andorra, Australia, Belgia, Irlanti, Iso-Britannia, Italia, Luxemburg, Puerto Rico, Ranska, San Marino ja Sveitsi kilpailivat olympialipun ja -hymnin alla. Uusi-Seelanti, Espanja ja Portugali kilpailivat puolestaan kansallisten olympiakomiteoidensa lippujen alla. Vuonna 1992, jolloin myös nykymuotoinen "Itsenäiset olympiaurheilijat" debytoi olympialaisissa, olympialipun alla kilpaili myös hajonneen Neuvostoliiton urheilijat (IVY/Yhdistynyt joukkue), jotka voittivat tuolloin Barcelonan mitalitaulukon 45 kultamitalillaan, ja sijoittuivat Albertvillen talvikisojen mitalitaulukossa toiseksi 9 kultamitalilla.


title: Danai Gurira

text: Danai Jekesai Gurira (s. 14. helmikuuta 1978) on zimbabwelais-yhdysvaltalainen näyttelijä. Hänet tunnetaan parhaiten Michonnen roolista televisiosarjassa "The Walking Dead" ja Okoyena Marvel Cinematic Universen elokuvissa "Black Panther" ja "".


Viestijuoksun Suomen-mestaruuskilpailut 1970 järjestettiin 4.-5. heinäkuuta Jyväskylässä.


Viestijuoksun Suomen-mestaruuskilpailut 1971 järjestettiin 3.-4. heinäkuuta Tampereella.


title: Emily Kinney

text: Emily Rebecca Kinney (s. 15. elokuuta 1985 Wayne, Nebraska) on yhdysvaltalainen näyttelijä ja laulaja-lauluntekijä, joka tunnetaan parhaiten Beth Greenenä "The Walking Dead" ja Tess Larsonina "Conviction" televisiosarjoista.


title: Emily Kinney

text: Emily syntyi Vaughn ja Jean Kinneylle Nebraskassa. Heidän perhe muutti usein Emilyn ollessa nuori.


title: Emily Kinney

text: Kinney on opiskellut New Yorkin yliopistossa, jonka jälkeen hän sai Bachelor of Arts-tutkinnon NWU:sta. Kinney muutti opiskelun jälkeen New Yorkiin, jossa hänen uransa alkoi Broadway-rooleista.


title: Emily Kinney

text: Kinney oli mukana 20:ssä teatterituotannossa opiskelunsa aikana, joista tunnetuin on Annan rooli "Spring Awakening"-musikaalissa. Hänen ensimmäinen merkittävä roolinsa televisiossa oli NBC:n sarjassa "". Vuonna 2011 hänet valittiin Beth Greenen rooliin AMC:n uutuussarjaan "The Walking Dead". Kinneyn esittämä hahmo oli sarjassa vain 16-vuotias, vaikka hän itse oli tuolloin 25.


title: Emily Kinney

text: Kinney vieraili "" -spin-offissa vuonna 2012. Sen jälkeen hän on esiintynyt esimerkiksi ABC:n sarjassa "Forever" ja The CW:n sarjoissa "The Flash" ja "Arrow". Vuonna 2016 Kinney sai pääroolin ABC:n "Conviction"-draamasarjasta Hayley Atwellin rinnalla.


title: Emily Kinney

text: Tammikuussa 2017 Kinney kiinnitettiin Caseyn roolin ABC:n "Ten Days in the Valley" -sarjasta.


Viestijuoksun Suomen-mestaruuskilpailut 1972 järjestettiin 8.-9. heinäkuuta Helsingissä.


Viestijuoksun Suomen-mestaruuskilpailut 1973 järjestettiin 7.-8. heinäkuuta Kuortaneella.


Suunnistuksen maailmanmestaruuskilpailut 2014 olivat järjestyksessään 31. suunnistuksen maailmanmestaruuskilpailut. Ne järjestettiin Trentinossa ja Venetossa Italiassa 5.–12. heinäkuuta 2014.


title: Suunnistuksen maailmanmestaruuskilpailut 2014

text:
5. heinäkuuta, Venetsia
11. heinäkuuta, Campomulo
9. heinäkuuta, Lavarone
12. heinäkuuta, Campomulo
5. heinäkuuta, Venetsia
11. heinäkuuta, Campomulo
9. heinäkuuta, Lavarone
12. heinäkuuta, Campomulo
7. heinäkuuta, Trento


title: Hämähäkinverkko

text: Hämähäkinverkko on hämähäkin kutoma pyyntiverkko, joka tehdään kehruurauhasten tuottamasta seittirihmasta. Hämähäkki aloittaa verkon valmistuksen hakeutumalla sopivaan paikkaan, jossa se aloittaa seittiaineen erityksen. Seittilanka kulkee ilmavirran mukana, ja kun se tarttuu johonkin, hämähäkki kiinnittää seitin toisen pään istumapaikallensa. Sen jälkeen hämähäkki vahvistaa seittiä kulkemalla sitä edestakaisin. Langan puolivälistä se pudottautuu kiinteälle alustalle, jolloin se on muodostanut verkosta loivan y-kirjaimen muotoisen alun. Hämähäkki palaa verkon keskipisteeseen, josta se kutoo sädelankoja ja spiraalinmuotoisen pyydystysseitin. Lopuksi se tekee hälytyslangan, joka kiristyy kun saalis takertuu verkkoon.


title: Hämähäkinverkko

text:
Vahvimpiin verkkoihin voi hyönteisten lisäksi tarttua pikkulintuja ja lepakoita. Kosteus pilaa nopeasti verkon tahmeuden, ja useat hämähäkit kutovat joka päivä uuden verkon. Hämähäkki voi syödä vanhan verkkonsa ja käyttää siitä saamansa aminohapot uuden verkon rakentamiseen.
Suurimmat hämähäkinverkot ovat useiden neliömetrien kokoisia. Madagaskarissa elävä "Caerostris darwini" -hämähäkki kutoo verkkoja, joiden halkaisija voi olla 25 metriä.


Viestijuoksun Suomen-mestaruuskilpailut 1974 järjestettiin 6.–7. heinäkuuta Paimiossa.


Viestijuoksun Suomen-mestaruuskilpailut 1975 järjestettiin 28.-29. kesäkuuta Kuusankoskella.


Viestijuoksun Suomen-mestaruuskilpailut 1976 järjestettiin 19.-20. kesäkuuta Oulussa.


title: Stephanie Beacham

text: Stephanie Beacham (s. 28. helmikuuta 1947 Barnet, Englanti) on brittiläinen näyttelijä.


title: Stephanie Beacham

text: Beacham on esiintynyt lukuisissa elokuvissa ja televisiosarjoissa. Vuonna 1971 hän näytteli Marlon Brandon kanssa elokuvassa "Kauhujen yö" ("The Nightcomers"). Uransa huipulla Beacham oli 1980-luvulla, jolloin hän esitti Sable Colbya saippuasarjassa "Dynastia" ja sen sisarsarjassa "Colbyt". Myöhemmin Beachamilla on ollut rooleja muun muassa sarjoissa "Beverly Hills 90210", "Bad Girls" ja "Coronation Street". Hän on ollut myös kilpailijana Ison-Britannian "Strictly Come Dancing"- ja "Celebrity Big Brother" -televisio-ohjelmissa.


title: Stephanie Beacham

text: Beacham on opiskellut aikoinaan Royal Academy of Dramatic Artissa Lontoossa.


title: Stephanie Beacham

text: Beacham on ollut syntymästään asti kuulovammainen. Hänen oikea korvansa on kuuro, koska hänen äitinsä sairastui vesirokkoon ollessaan raskaana.


title: Stephanie Beacham

text: Beacham on ollut 1970-luvulla naimisissa näyttelijä John McEneryn kanssa. Heillä on kaksi tytärtä.


title: Kalliovallabi

text: Kalliovallabi ("Petrogale penicillata") on Australiassa elävä kenguruiden heimoon kuuluva pienikokoinen eläin.


title: Kalliovallabi

text: Kalliovallabi kasvaa 50–60 cm pitkäksi, minkä lisäksi sillä on itsensä mittainen häntä. Uros painaa 5–11 kg, naaras on vähän pienempi.


title: Kalliovallabi

text: Kalliovallabi on kotoperäinen laji Australian eteläosassa. Suurin osa maailman kalliovallabeista elää Macleay- ja Clarencejoen rotkolaaksoissa. Se on luokiteltu vaarantuneeksi lajiksi, koska vieraslajit kuten vuohet kilpailevat sen kanssa ravinnosta, kun taas toiset vieraslajit, lähinnä ketut, saalistavat sitä.


title: Implosiivi

text: Implosiivi eli injektiivi tai imuäänne on konsonantti, jota äännettäessä ilmaa vedetään suusta keuhkoihin päin laskemalla kurkunpäätä. Esimerkkejä implosiiviäänteistä ovat muun muassa bilabiaalinen implosiivi , alveolaarinen implosiivi , palataalinen implosiivi , velaarinen implosiivi ja uvulaarinen implosiivi .


title: Veijo Savikko

text: Veijo Savikko (s. 10. marraskuuta 1953) on aktiiviuransa päättänyt suomalainen kilpakävelijä. Hänen seuransa oli koko hänen uransa ajan Turun Weikot. Aikuisten SM-tasolla Savikko saavutti ulkoradoilta kaikkiaan kahdeksan mitalia. 20 kilometrin kävelyssä hän saavutti hopeaa vuonna 1985 sekä kaksi pronssia vuosina 1988 ja 1993, sekä 50 kilometrin kävelyssä kultaa vuonna 1988, kolme hopeaa vuosina 1989, 1990 ja 1995 sekä pronssia vuonna 1987. Lisäksi hän oli voittamassa joukkueensa kanssa kultaa 3 × 5 000 metrin kävelyviestissä vuonna 1986. Sisäratojen SM-kisoista Savikko saavutti hopeaa 5 000 metrin kävelyssä vuonna 1987.


title: Veijo Savikko

text: Kansainvälisissä kilpailuissa Savikko on edustanut Suomea yhden kerran. Tokiossa vuonna 1991 järjestetyissä MM-kisoissa hän osallistui 50 kilometrin kävelyyn, mutta ei selviytynyt kilpailussa maaliin saakka.


title: Veijo Savikko

text: Virallisissa kilpailuissa Savikko ei ole esiintynyt vuoden 1996 jälkeen.


title: Timo Rossi

text: Timo Rossi (s. 6. lokakuuta 1969) on aktiiviuransa päättänyt suomalainen kestävyysjuoksija. Hänen seuranaan oli vuodesta 1992 lähtien Lohjan Kisa-Veikot ja hänen valmentajanaan toimi Timo Vuorimaa. Aikuisten SM-kisoista Rossi saavutti maratonilta hopeaa vuonna 1993 sekä pronssia vuonna 1992. Lisäksi hän saavutti tiejuoksussa 20 kilometrin matkalla pronssia vuonna 1991. Virallisissa kilpailuissa Rossi ei ole esiintynyt vuoden 1994 jälkeen.


title: Pahan ajojahti

text: Pahan ajojahti () on yhdysvaltalainen rikos- ja draamasarja, jonka ensimmäinen jakso esitettiin A&E-kaapelitelevisiokanavalla 3. maaliskuuta 2014. Sarja perustuu Tanskassa vuonna 2011 esitettyyn televisiosarjaan "Kylmäveriset tappajat" (). Sarjan tapahtumat sijoittuvat Pittsburghiin Pennsylvaniaan.


title: Pahan ajojahti

text: Sarjan pääosassa on sarjamurhaajia jäljittävä murhatutkija, joka yrittää selvittää myös kadonneen veljensä tapausta. Sarja hyllytettiin toukokuussa 2014, joten se jäi vain kymmenen jakson mittaiseksi. Sarja päättyi jännittävään cliffhangeriin, mutta sarjan luoja Glen Morgan kommentoi myöhemmin päähenkilön kohtaloa. Suomessa sarjan ensimmäinen jakso esitettiin MTV3:lla 31. elokuuta 2014.


title: Pahan ajojahti

text: Catherine Jensen on juuri ylennetty murhatutkijaksi. Rikostutkintapsykologi Thomas Schaefferin avulla hän jäljittää sarjamurhaajia ja yrittää selvittää totuutta kadonneesta veljestään ja isäpuolestaan, joka saattaa olla sekaantunut tapaukseen.


title: Pekka Roto

text: Pekka Antero Roto (s. 2. maaliskuuta 1963 Somero) on aktiiviuransa päättänyt suomalainen kestävyysjuoksija. Hän edusti vuodesta 1988 lähtien urheiluseura Maarian Mahtia, ja hänen valmentajinaan toimivat Jorma Ärölä sekä Esko Näykki. Aikuisten SM-tasolla Roto saavutti maratonilta kaksi pronssia vuosina 1993 ja 1998. Virallisissa kilpailuissa hän ei ole esiintynyt vuoden 2001 jälkeen.


title: Kesäyö (kappale)

text: "Kesäyö" on Pariisin Kevät -yhtyeen kappale yhtyeen "Kaikki on satua" -albumilta. Sony Music julkaisi kappaleen albumin toisena singlenä huhtikuussa 2012. Kappaleen on säveltänyt ja sanoittanut Arto Tuunela.


title: Kesäyö (kappale)

text: Single julkaistiin 21. huhtikuuta 2012 rajoitettuna 250 kappaleen 7-tuumaisena vinyylijulkaisuna osana maailmanlaajuista levykauppapäivää, Record Store Daytä. 30. huhtikuuta 2012 single julkaistiin digitaalisena EP:nä, joka sisältää kolme remixiä ”Kesäyö” -kappaleesta.


title: Kesäyö (kappale)

text: Kappale nousi 15 viikoksi latauslistalle, jossa se saavutti parhaimmillaan kolmannen sijan. Singlelistalla se oli yhteensä kahdeksan viikkoa, parhaimmillaan kahdeksannella sijalla. Radiosoitossa ”Kesäyö” nousi kesäkuussa 2012 soitetuimmaksi radiokappaleeksi.


title: Kesäyö (kappale)

text: Hannu Aukian ohjaama musiikkivideo kappaleesta palkittiin elokuussa 2012 Oulun musiikkivideofestivaaleilla Kultapumpeli-palkinnolla, eli vuoden 2012 parhaan musiikkivideon palkinnolla.


title: Kevin Kauber

text: Kevin Kauber (s. 23. maaliskuuta 1995) on virolainen jalkapalloilija, pelipaikaltaan hyökkääjä. Hän on 175 senttimetriä pitkä. Kauber edustaa Slovenian liigassa pelaavaa NK Krkaa.


title: Kevin Kauber

text: Kauber edusti Virossa FC Puumaa pelaten toiseksi korkeimmalla sarjatasolla Esiliigassa kausina 2011 ja 2012 yhteensä 33 ottelua, joissa hän teki yhdeksän maalia. Kesken kauden 2012 hän siirtyi Suomeen Turun Palloseuran organisaatioon. Vuosina 2012–2013 Kauber pelasi vielä miesten otteluita vain Kakkosessa TPS:n farmijoukkueessa Åbo IFK:ssa, mutta kaudella 2014 hän teki ensiesiintymisensä myös TPS:n Veikkausliiga-joukkueessa.


title: Kevin Kauber

text: Elokuussa 2014 Kauber siirtyi Slovenian liigan NK Krkaan.


title: Vesa Lamminen

text: Vesa Lamminen (s. 13. kesäkuuta 1979 Pori) on suomalainen jalkapalloilija ja futsalpelaaja.


title: Vesa Lamminen

text: Lamminen pelasi FC Jazzissa yhteensä 15 Veikkausliigan ottelua kausina 1998, 1999 ja 2001. Maaleja hän ei otteluissa tehnyt. Lammisen ensimmäinen liigaottelu oli 3. toukokuuta 1998 pelattu FC Jazz–FF Jaro, joka päättyi 0–0.


title: Vesa Lamminen

text: Lisäksi hän pelasi Ykköstä Pallo-Iiroissa kaudella 1999 ja Musan Salamassa kaudella 2000. Lamminen Kakkosta Porin Palloilijoissa ja Tampereen Pallo-Veikoissa kausilla 2002–2003 sekä 2005. Vuosina 2006–2007 Lamminen edusti PoPan reservijoukkue PoPaMukavaa. Vuosina 2009–2012 hän pelasi PiTUssa.


title: Vesa Lamminen

text: Lamminen on pelannut myös Futsal-liigaa Porin Palloilijoissa. Hän voitti Satakunnan piirin "Futsal-palkinnon" kaudella 2004–2005.


title: Jean-Étienne Liotard

text: Jean-Étienne Liotard (22. joulukuuta 1702 Geneve – 12. kesäkuuta 1789 Geneve) oli geneveläinen pastelli- ja emalimaalari.


title: Jean-Étienne Liotard

text: Jean-Étienne Liotard aloitti opintonsa Genevessä miniatyyrimaalari Daniel Gardellen (1673–1753) opissa, jonka jälkeen hän jatkoi vuodesta 1723 Pariisissa Jean-Louis Petitot’n (1692–1730) alaisuudessa kopioiden emaleita ja miniatyyrejä. Vuodesta 1752 alkaen hän opiskeli Pariisissa François Lemoynen ja Jean-Baptiste Massén (1687–1767) alaisuudessa, joista jälkimmäinen suositteli häntä markiisi de Puysieux’lle, joka otti hänet mukaansa Napoliin. Vuonna 1735 hän maalasi Roomassa paavi Klemens XII:n ja useiden kardinaalien muotokuvat. Kolme vuotta myöhemmin hän seurasi lordi Duncannonia Konstantinopoliin ja sen jälkeen Wieniin, jossa hän teki keisari Frans I:n ja Maria Teresian muotokuvat, joita pidetään hänen mestaritöinään. Hän sai lisänimen ”turkkilainen maalari”, koska pukeutui turkkilaiseen asuun. Vuonna 1741 Liotard matkusti Englantiin, jossa maalasi Walesin prinsessan muotokuvan. Vuonna 1756 hän siirtyi Hollantiin, jossa nai Marie Fargues’in seuraavana vuonna. Hän oli jälleen Englannissa vuonna 1772, hänen nimensä esiintyy Royal Academyn näytteilleasettajien luettelossa kahtena seuraavana vuonna ennen hänen paluutaan kotikaupunkiinsa vuonna 1776.


title: Jean-Étienne Liotard

text: Liotard oli erittäin monitaitoinen taiteilija ja vaikka hänen maineensa johtuu etupäässä hänen pastelliensa sulokkuudesta ja herkkyydestä, joista Dresdenissä sijaitsevat "Lukijatar", "Suklaatyttö" ja "Lyonitar" ovat hyviä esimerkkejä, myös hänen emalinsa, kuparietsauksensa ja lasimaalauksensa ovat kriittisen huomion arvoisia. Hän oli vanhojen mestarien teosten kerääjä ja hän julkaisi myös teoksen "Traité des principes et des règles de la peinture "(1781).


title: Tähtiin kirjoitettu virhe

text: Tähtiin kirjoitettu virhe () on John Greenin suosittu romanttinen draamaromaani, joka ilmestyi vuonna 2012. Kirjan pohjalta on tehty Josh Boonen ohjaama elokuva, joka sai ensi-iltansa 6. kesäkuuta 2014.


title: Tähtiin kirjoitettu virhe

text: "Tähtiin kirjoitettu virhe" nousi heti julkaisuviikollaan "The New York Timesin" myydyimpien lastenkirjojen listalla ensimmäiseksi ja pysyi listan kärjessä seitsemän peräkkäistä viikkoa. Aikakauslehti "Time" valitsi sen vuoden 2012 parhaaksi kertomakirjaksi.


title: Tähtiin kirjoitettu virhe

text: Kirja kertoo Indianapolissa asuvasta 16-vuotiaasta Hazel Grace Lancasterista. Luonteeltaan Hazel on sulkeutunut, pohdiskeleva, filosofinen ja sarkastinen. Hazel olisi melko huomaamattoman näköinen ilman aina mukana kulkevaa happisäiliötä, joka auttaa hänen keuhkojaan toimimaan. Happisäiliöön kuuluvat happiviikset, joita hän pitää jatkuvasti. Hazelin ehdoton suosikkikirja on hollantilaisen Peter van Houtenin esikoisteos "Viistoa valoa" joka kertoo syöpää sairastavasta teinitytöstä Annasta, johon Hazel samaistuu syvästi.


title: Tähtiin kirjoitettu virhe

text: Kirjan alussa Hazelin äiti pakottaa hänet menemään tukiryhmään, sillä äidin mielestä Hazel on masentunut. Hazel suostuu lopulta menemään sinne vanhempiensa vuoksi. Tukiryhmässä Hazel saa ystävän nimeltä Isaac, joka sairastaa silmäsyöpää ja joka näkee vain toisella silmällään (hän menettää lopuksi näkönsä kokonaan). Eräällä kerralla Isaac tuo tukiryhmään mukanaan ystävänsä Augustus Watersin, johon Hazel tuntee heti vetoa. 17-vuotias Augustus on sairastanut luusyöpää, jonka seurauksena hänen toisen jalkansa polvesta alaspäin korvaa jalkaproteesi. Augustusta kuvaillaan sarkastiseksi, hyvännäköiseksi, välittömäksi ja pohdiskelevaiseksi. Tukiryhmän loputtua Augustus pyytää Hazelia katsomaan kanssaan elokuvaa, johon Hazel suostuu.


title: Tähtiin kirjoitettu virhe

text: Ennen matkaa Hazel joutuu sairaalaan, koska hänen keuhkonsa täyttyvät nesteellä. Lääkärien ja Hazelin vanhempien mielestä Hazelin terveys ei kestäisi Amsterdamin matkaa. Kun Hazel saa toisen kirjeen Van Houtenilta, hän on varma päätöksestään lähteä Amsterdamiin.


title: Tähtiin kirjoitettu virhe

text: Amsterdamissa Hazel ja Augustus tapaavat Van Houtenin, joka paljastuukin pahansisuiseksi juopoksi, jolla ei ole aikomustakaan vastata heidän kysymyksiinsä. Pettyneenä Hazel ja Augustus menevät Van Houtenin assistentin Lidewijen kanssa Anne Frankin museoon, jossa he suutelevat ensimmäisen kerran. Myöhemmin illalla he rakastelevat. Seuraavana päivänä Augustus paljastaa, että hänen syöpänsä on uusiutunut ja levinnyt odotettua laajemmalle.


title: Tähtiin kirjoitettu virhe

text: Augustuksen tila huononee nopeasti. Viimeisinä päivinään Augustus järjestää omat hautajaisensa, jossa haluaa Hazelin ja Isaacin pitävän muistopuheet. Kahdeksan päivää myöhemmin Augustus kuolee. Hautajaisissa Hazel on järkyttynyt nähdessään Van Houtenin, joka kertoo Augustuksen kirjoittaneen hänelle ennen kuolemaansa ja Van Houten haluaakin hyvittää huonon käytöksensä Amsterdamissa. Hazel on niin surullinen, että häntä ei kiinnosta.


title: Tähtiin kirjoitettu virhe

text: Myöhemmin, hautajaisten jälkeen, Isaac kertoo, että Augustus on kirjoittanut jotain myös Hazelille. Hazel lukee Augustuksen jättämän kirjeen, jossa tämä kertoo kuinka tärkeä Hazel oli hänelle.


title: Maria Tyyster

text: Maria Tyyster (s. 15. elokuuta 1988 Lappeenranta) on suomalainen laulaja, joka kruunattiin Seinäjoen Tangomarkkinoilla Tangokuningattareksi vuonna 2014. Tätä ennen Tyyster oli mukana kilpailuissa kolmesti vuosina 2009–2011, ja ollut jo kahdesti mukana Tangomarkkinoiden finaalikilpailussa.


title: Biogeokemia

text:
Biogeokemia on tieteenala, jossa yhdistyvät kemiallisten, fysikaalisten, geologisten ja biologisten prosessien ja reaktioiden tutkimus, mikä kattaa luonnolliseen ympäristöön sisältyvät asiat (mukaan lukien biosfääri, kryosfääri, hydrosfääri, pedosfääri, ilmakehä ja litosfääri). Erityisesti biogeokemia on kemiallisten elementtien kierron, kuten hiilen ja typen, sekä niiden sekä keskinäisen vuorovaikutuksen että niiden
vuorovaikutuksen eläviin olentoihin, niiden kuljetuksen biologisten systeemien läpi maapallon mittakaavassa, läpi aikojen, tutkimusta. Alue keskittyy kemiallisiin kiertoihin, jotka joko aiheutuvat biologisesta toiminnasta tai on vaikutusta siihen. Erityisesti on pianotettu hiilen, typen, rikin ja fosforin kiertojen tutkimusta. Biogeokemia on systeemitiedettä, joka muistuttaa läheisesti systeemiekologiaa.


title: Raunioelokuva

text: Raunioelokuva () oli toisen maailmansodan jälkeen vallalla ollut elokuvan lajityyppi. Siinä käsitellään sodan tuhojen vaikutusta taistelujen keskellä olleisiin maihin. Lajityypille on ominaista, että ulkokuvaukset on tehty pommitettujen kaupunkien raunioissa, ja näin saadaan noiden vuosien siiviliväestön ankaraan elämään realismia.


title: Raunioelokuva

text: Raunioelokuvien aiheita:


title: Raunioelokuva

text: Tyylin merkittäviä elokuvia ovat "Saksa vuonna nolla" (1948), "Murhaaja keskuudessamme" (1946), "Autostrada" (1947) ja "Lang ist der Weg" (1949).


title: Raunioelokuva

text: Lajityypin elokuva tekivät etupäässä Itä-Euroopan, Italian ja Saksan jälleenrakennusajan elokuva-alan tekijät. Erään tutkijan mukaan Itä-Saksan "raunioelokuvassa" ei syntynyt samanlaista neorealistista estettiikkaa kuin Italiassa."


title: Ravunsyöjäkettu

text: Ravunsyöjäkettu eli ravunsyöjäkoira eli rapukettu ("Cerdocyon thous") on eteläamerikkalainen koiraeläin. Nisäkäsimistötoimikunnan ehdotus lajin uudeksi suomenkieliseksi nimeksi on "ravustajakoira".


title: Ravunsyöjäkettu

text: Ravunsyöjäketulla on harmaanruskea turkki, jonka joukossa on häivähdys keltaista. Se kasvaa 60–70 senttiä pitkäksi, mihin ei ole laskettu noin 30 senttiä pitkää häntää. Aikuinen yksilö painaa 3,7–11 kiloa.


title: Ravunsyöjäkettu

text: Ravunsyöjäkettua tavataan Etelä-Amerikassa Argentiinassa, Boliviassa, Brasiliassa, Guyanassa, Kolumbiassa, Paraguayssa, Ranskan Guayanassa, Surinamessa, Uruguayssa ja Venezuelassa. Se elää monenlaisissa elinympäristöissä: suolla, savannilla ja erityyppisissä metsissä.


title: Ravunsyöjäkettu

text: Ravunsyöjäketut elävät yksin, pareina tai jopa viiden yksilön perheinä. Ne syövät monipuolista ravintoa, johon kuuluu hedelmiä, hyönteisiä, äyriäisiä, munia, pieniä selkärankaisia, raatoja ja yhdyskuntajätteitä. Siksi sen arvellaan selviävän hyvin ympäristönmuutoksista.


title: Glykolihappo

text: Glykolihappo eli hydroksietikkahappo (CHO) on yksinkertaisin hydroksihapoista eli orgaanisista yhdisteistä, jotka sisältävät sekä karboksyylihapon että alkoholin funktionaalisen ryhmän. Yhdistettä käytetään puhdistusaineissa, polymeeriteollisuudessa, kosmetiikkavalmisteissa ja valmistettaessa muita orgaanisia yhdisteitä.


title: Glykolihappo

text: Huoneenlämpötilassa glykolihappo on kiinteätä väritöntä ja hygroskooppista ainetta. Yhdiste liukenee erittäin hyvin veteen ja polaarisiin orgaanisiin liuottimiin kuten etanoliin, metanoliin ja asetoniin. Hiilivetyihin glykolihappo sen sijaan liukenee vain hieman. Yhdiste on keskivahva happo ja sen pK-arvo on 3,83.


title: Glykolihappo

text: Glykolihappo sisältää sekä hydroksyylirymän että karboksyyliryhmän ja sille tapahtuu sekä alkoholeille ja karboksyylihapoille tyypillisiä reaktioita. Tällaisia ovat suolojen muodostuminen reaktioissa emästen kanssa, esteröityminen alkoholien kanssa karbokyysliryhmän kautta ja happokloridien kanssa hydroksyyliryhmän kautta ja kompleksien muodostuminen siirtymämetallikationien kanssa. Kuumennettaessa glykolihappo muodostaa esterin itsensä kanssa muodostaen ensin diglykolihappoa ja edelleen pidempiketjuisia oligomeerejä ja lopulta polyglykolihappoa. Voi muodostua myös rengasrakenteisia dimeerejä ja oligomeerejä eli glykolideja.Vetyperoksidi hapettaa yhdisteen rauta(II)suolojen läsnä ollessa glyoksyylihapoksi ja rauta(III)suolojen läsnä ollessa oksaalihapoksi.


title: Glykolihappo

text: Luonnossa glykolihappoa esiintyy sokeriruo'ossa, sokerijuurikkaassa ja raakojen viinirypäleiden mehussa. Ihmisen elimistössä glykolialdehydi hapettuu glykolihapoksi.


title: Glykolihappo

text: Ensimmäisen kerran glykolihappoa valmistettiin vuonna 1848 glysiinin ja typpihapokkeen välisellä reaktiolla. Glykolihappoa voidaan valmistaa hydrolysoimalla kloorietikkahappoa emäksisissä olosuhteissa 90–130 °C:n lämpötilassa, jonka jälkeen happo puhdistettiin uuttamalla asetonilla. 1940-luvun jälkeen yhdisteen syntetisoimiseksi yleistyi prosessi, jolla glykolihappoa valmistetaan korkeassa paineessa ja happamissa olosuhteissa formaldehydistä, hiilimonoksidista ja vedestä. Muita tapoja ovat oksaalihapon pelkistys, glykolin hapetus, glykolonitriilin hydrolyysi ja laboratoriomittakaavassa glykolaattiesterien hydrolyysi.


title: Glykolihappo

text: Tärkein glykolinhapon yksittäinen käyttökohde on metallipintojen, syövytys, puhdistus ja kiillotus. Yhdisteen etuja ovat , että se on biohajoavaa eikä myrkyllistä. Lisäksi yhdistettä käytetään tekstiiliteollisuudessa nahan käsittelyyn, apuaineena tekstiilien värjäyksessä, raudan poistoon teollisuuden käyttämistä vesistä, biohajoavien polymeerien valmistuksessa ja lähtöaineena orgaanisen kemian synteeseissä. Glykolihappoa käytetään myös kosmetiikassa ihovoiteissa ja kuorintavoiteissa. Glykolihappo tehoaa ryppyihin ja siloittaa niitä, mutta ihovoiteissa sen pitoisuus on liian pieni, jotta vaikutukset olisivat merkittäviä.


title: USS Chenango (CVE-28)

text: USS Chenango (runkonumerot AO-28, ACV-28 ja CVE-28) oli Yhdysvaltain laivaston Sangamon-luokan saattuetukialus, joka valmistettiin tankkerista. Alus oli alun perin Cimarron-luokan laivaston tankkeri, joka oli valmistettu laivaston ja merenkulkukomission T3-S2-A1 piirustusten mukaan.


title: USS Chenango (CVE-28)

text: Maritime Commission tilasi aluksen Chesteristä Pennsylvaniasta Sun Shipbuilding and Dry Dock Companyltä nimellä MV "Esso New Orleans". Sen köli laskettiin 10. heinäkuuta 1938, ja se laskettiin vesille 1. huhtikuuta kumminaan rouva Rathbone. Yhdysvaltain laivasto lunasti aluksen 31. toukokuuta 1941, ja se otettiin palvelukseen 20. kesäkuuta tankkerina runkonumerolla AO-31 ensimmäisenä päällikkönään W. H. Mays.


title: USS Chenango (CVE-28)

text: Liitettynä laivaston kuljetusjoukkoihin () alus palveli tankkerina Atlantilla, Karibianmerellä ja Tyynellämerellä aina Honoluluun saakka. Alus oli Aruballa 16. helmikuuta 1942, kun Saksan laivaston sukellusvene tulitti öljysatamaa. Alus poistettiin palveluksesta 16. maaliskuuta 1942 New Yorkissa, kun sen muutostyöt saattuetukialukseksi aloitettiin.


title: USS Chenango (CVE-28)

text: Muutotöiden valmistuttua alus palautettiin palvelukseen syyskuussa 1942, jolloin se oli saanut uuden runkonumeron ACV-28. Muutostöiden aikana alukselle valmistettiin 502 jalkaa pitkä ja 81 jalkaa leveä lentokansi, jossa oli kaksi hissiä ja katapultti. Lisäksi alukselle tehtiin lentokonehangaari, korjauspajat ja materiaalivarastot sekä asennettiin kaikuluotain. Majoituskapasiteettia kasvatettiin mahdollistamaan kasvaneen miehistön ja lentokonehenkilöstön majoittaminen. Alukselle asennettiin lisäksi kaksi kpl viiden tuuman, 22 kpl 40 millimetrin ja 21 kpl 20 millimetrin ilmatorjuntatykkiä.


title: USS Chenango (CVE-28)

text: Alukselle kuormattiin maavoiminen lentojoukkojen lentokoneita, ja se lähti 23. lokakuuta itään osana Task Force 34:ää operaatio Torchiin Pohjois-Afrikan maihinnousuun. Lentokoneet siirrettiin 10. marraskuuta vasta vallatulle ja käyttöönotetulle Port Lyauteaun lentokentälle Ranskan Marokkoon. Alus tankkasi Casablancassa 13. marraskuuta 21 hävittäjää ennen lähtöään kotimatkalle Norfolkiin 31. marraskuuta. Matkalla alus joutui hurrikaaniin, joka aiheutti merkittäviä vahinkoja alukselle.


title: Luettelo pikkuplaneetoista: 399001–400000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
399001:stä ja päättyen 400000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 400 001–401 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
400001:stä ja päättyen 401000:een.
Kokonaisen luettelon löytää katsomalla Luettelo pikkuplaneetoista.


title: Blel Kadri

text: Blel Kadri (s. 3. syyskuuta 1986 Bordeaux) on ranskalainen maantiepyöräilijä. Hän aloitti harjoittelijana Ag2r-La Mondiale -joukkueessa 2008 ja on edustanut samaa tallia koko ammattilaisuransa ajan.


title: Blel Kadri

text: Kadri voitti Roma Maxima -kilpailun 2013 karattuaan irtiottokumppaneiltaan noin 40 kilometriä ennen maalia. Hän voitti mäkisessä maastossa ajetun kahdeksannen etapin Ranskan ympäriajossa 2014 yli kahden minuutin erolla Alberto Contadoriin.


title: Blel Kadri

text: Lähteet: Cyclingbase, Cycling Archives, Pro Cycling Stats


title: Chronon

text: Chronon on ehdotus ajan kvantiksi, joka on epäjatkuva ja jakamaton "yksikkö" aikaa osana hypoteesia, jonka mukaan aika ei ole jatkuva. Fyysikkojen yritykset yhdistää suhteellisuusteoria sekä kvanttimekaniikka tuottaakseen teorian kvanttigravitaatiosta johtivat siihen, että luotiin malli epäjatkuvalle ajalle. Tässä mielessä termin chronon esitteli Robert Lévi vuonna 1927.


title: Runsor

text: Runsor () on kaupunginosa Etelä-Vaasassa, noin kahdeksan kilometrin päässä keskustasta. Runsor rajoittuu etelässä Vaasan ja Mustasaaren rajaan, lännessä moottoritiehen, pohjoisessa Liisanlehtoon, Vanhaan Vaasaan ja idässä Höstveteen.


title: Runsor

text: Runsorissa sijaitsi aikuiskoulutuskeskus, mutta sittemmin se yhdistettiin Vaasan ammattiopiston kiinteistöön Sepänkyläntielle, ja Runsorin-kiinteistö myytiin pois. Kyseisessä kiinteistössä toimii nykyään useita yrityksiä. Runsorin keskeisin paikka on teollisuusalue Air Port Park, jossa sijaitsee Suomen energiaklusteriin kuuluvia huipputeknologian yrityksiä, kuten Mervento, Danfoss, Wärtsilä, The Switch, Prokon, VEO ym.


title: Runsor

text: Runsorin eteläosassa Runsorin kylän takana sijaitsee Vaasan lentoasema (VAA/EFVA), joka on Suomen viidenneksi vilkkain lentokenttä.


title: Runsor

text: Air Port Parkin lisäksi muita keskeisiä alueita Runsorissa ovat Kuninkaankartanon ja Risön alueet. Kuninkaankartanon rakennutti jo 1500-luvulla Kustaa Vaasa, ja se toimi myös armeijan muonavarastona ja mallitilana Pohjanmaan talonpojille. Nykyään Kuninkaankartanossa toimii ruotsinkielinen ammattiopisto, jonka 2012 valmistunut remontti ja yli 21 000 neliömetrin laajennus maksoi yli 30 miljoonaa euroa.


title: Runsor

text: Vaasan kaupunki keskittää kaupungin kasvua eteläpuolelle Runsorin Risön alueelle, johon kuuluu myös Liisanlehdon teollisuusalue. Uusi vahvistettu osayleiskaavan mukaan Runsorin alueelle voi rakentaa useita kaupan suuryksiköitä. Suurimpana yksikkönä mainittakoon 120 000 neliömetrin Ikaron-ostoskeskus, johon tullee myös Ikea, mutta hankkeen toteutuminen on vielä ratkeamatta. Runsoriin on ollut suunniteissa myös Prisma.


title: Kalinga

text: Kalinga on kirjoitusjärjestelmä, joka eriytyi brahmi-kirjoituksesta 500-luvulla. Sitä käytettiin nykyisen Intian osavaltion Odishan alueella orijan kielen varhaisen muodon kirjoittamiseen. Varhaisin säilynyt orijankielinen teksti on vuodelta 1051. Kalinga-kirjaimisto jäi pois käytöstä 1000-luvulla ja orijan kirjoittamisessa otettiin käyttöön bengalilaisperäinen aakkosto, josta historian saatossa muotoutui nykyinen orijalainen kirjaimisto.


title: Whistlerin äiti

text: Arrangement in Grey and Black No. 1 eli Taiteilijan äidin muotokuva, tunnettu myös nimellä Whistlerin äiti ("Whistler’s Mother"), on yhdysvaltalaisen taidemaalarin James McNeill Whistlerin vuonna 1871 maalaama muotokuva äidistään. Se on Whistlerin tunnetuin maalaus.


title: Whistlerin äiti

text: Maalaus esittää Whistlerin tuolloin 67-vuotiasta äitiä, Anna McNeill Whistleriä (1804–1881), jonka kanssa taiteilija asui Lontoossa. Äiti on kuvattu profiilissa istumassa tuolissa mustaan mekkoon ja pitsiseen hilkkaan pukeutuneena, ja hän näyttää puritaanisen pidättyväiseltä. Ympäröivässä huoneessa on Whistlerin taiteilijanelämään viittaavia esineitä, kuten koristeellinen verho, japanilainen jalkapalli ja seinällä Thames-jokea esittävä taulu.


title: Whistlerin äiti

text: Maalauksen sommitelma on tarkoituksella pelkistetty ja värisävyt ovat laimeita. Se edustaa tyylittelyä, johon Whistler siirtyi varhaisemman uransa realistisen maalaustyylin jälkeen. Kun maalaus oli ensi kerran näytteillä Lontoossa vuonna 1872, se herätti pahennusta nimensä vuoksi, sillä äidin muotokuvan nimeämistä ”sovitukseksi” ("arrangement") pidettiin sopimattomana. Whistler antoi maalauksilleen usein musiikkiin viittaavia nimiä, jotka eivät välttämättä liittyneet niiden sisältöön, sillä hän halusi omien sanojensa mukaan taivoittaa taiteellaan musiikillisen harmonian kaltaisen tunnelman eikä niinkään kertoa mistään tietystä kohteesta tai aiheesta. Lisäksi hänen mielestään tämän maalauksen ansiot eivät liittyneet siihen, ketä se esitti.


title: Whistlerin äiti

text: Öljymaalauksen korkeus on 144,3 ja leveys 162,5 senttimetriä. Ranskan valtio osti maalauksen vuonna 1891, ja se kuuluu nykyään Pariisiin Musée d’Orsayn kokoelmiin. Se on nykyään yksi kuuluisimmista Yhdysvaltain ulkopuolella sijaitsevista amerikkalaisista taideteoksista.


title: Pitkäpiikkipyrstö

text: Pitkäpiikkipyrstö, aikaisemmalta nimeltään valkoposkiokapyrstö ("Schoeniophylax phryganophilus") on orneeroiden heimoon kuuluva varpuslintu. Kuten muutkaan orneerot, se ei ole kirkasvärinen, lukuun ottamatta sen krominkeltaista leuanalustaa.


title: Pitkäpiikkipyrstö

text: Pitkäpiikkipyrstöä tavataan Argentiinassa, Boliviassa, Brasiliassa, Paraguayssa ja Uruguayssa. Lajia on kuvattu melko yleiseksi, ja se on luokiteltu elinvoimaiseksi.


title: Kaneliselkäorneero

text: Kaneliselkäorneero ("Synallaxis candei") on orneeroiden heimoon kuuluva varpuslintu.


title: Kaneliselkäorneero

text: Kaneliselkäorneeroa tavataan Kolumbiassa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.


title: Cristina Llovera

text: Cristina Llovera (s. 1. lokakuuta 1996 Andorra la Vella, Andorra) on andorralainen pikajuoksija, joka kilpailee sadalla metrillä. Hänen ennätyksensä on vuonna 2012 Lontoon olympialaisissa juostu 12.73. Olympialaisissa Llovera karsiutui jo alkukarsinnassa. Tuolloin viisitoistavuotias Llovera oli kisojen nuorin yleisurheilija.


title: A. J. Allmendinger

text: Anthony James "AJ" Allmendinger (s. 16. joulukuuta 1981) on yhdysvaltalainen autourheilija, joka kilpailee sekä avopyöräisillä että vakioautoilla. Nykyisin Allmendinger kilpailee NASCARin pääluokassa Sprint Cup Seriesissä. Hän on voittanut urallaan mm. Champ Car Atlanticin ja Barber Dodge Pro Seriesin mestaruudet.


title: A. J. Allmendinger

text: Allmendinger voitti nuorempana kahdesti International Kart Federationin mestaruuden. Vuonna 2002 hänet kruunattiin Barber Dodge Pro Seriesin voittajaksi ja seuraavana vuonna Champ Car Atlanticin mestariksi. Seuraavana vuonna Allmendinger siirtyi tallinsa RuSportin kanssa Champ Car-sarjaan. Hän kilpaili sarjassa kolme kautta, saavuttaen viisi voittoa, 14 palkintosijaa ja kaksi paalupaikkaa. Parhaimmillaan Allmendinger oli sarjassa kolmas vuonna 2006. Vuonna 2006 hän siirtyi NASCARin Craftsman Truck Seriesiin. Tässä sarjassa Allmendinger sijoittui urallaan kolme kertaa kymmenen joukkoon. 2006 asti hän on kilpaillut NASCARin eri luokissa, nykyisin sen pääluokassa Sprint Cup Seriesissä. Hän on ajanut urallaan NASCARissa 232 kisaa, kolme paalupaikkaa ja on sijoittunut 38 kertaa kymmenen parhaan joukkoon. Nykyisin hän kilpailee Chevrolet SS:llä numerolla 47 JTG Daugherty Racing-tallissa.


title: Agorapocalypse

text: Agorapocalypse on yhdysvaltalaisen grindcore-yhtye Agoraphobic Nosebleedin neljäs studioalbumi. Se julkaistiin Relapse Recordsin kautta 14. huhtikuuta 2009 Yhdysvalloissa, sekä 20. huhtikuuta 2009 maailmanlaajuisesti. Agorapocalypse on yhtyeen ensimmäinen vokalisti Katherine Katzin kanssa. Albumin musiikissa on vivahteita 1980-luvun thrashcoresta, ja kappaleiden kesto on aiempaan tuotantoon nähden pidempi.


title: Agorapocalypse

text: Albumin kansikuvan on toteuttanut Florian Bertmer.


title: Antti Kuusisto (kirjailija)

text: Antti Kalevi Kuusisto (15. heinäkuuta 1957 Kullaa – 23. tammikuuta 2016 Pori) oli suomalainen tietokirjailija ja keräilyn sekä antiikin asiantuntija. Hän oli Suomen tietokirjailijat ry:n jäsen ja omisti Ulvilan kaupungissa Suomen ainoan täydellisen umpipihan, Jalomäen umpipihan. Hän kuoli munuaissyöpään kotonaan 23. tammikuuta 2016.


title: Henry Margenau

text: Henry Margenau (1901 Bielefeld, Saksa – 8. helmikuuta 1997) oli saksalais-yhdysvaltalainen fyysikko ja tieteenfilosofi. Hän kuului Yalen yliopiston henkilökuntaan 41 vuoden ajan.


title: Henry Margenau

text: Margenau opiskeli Yhdysvalloissa ja väitteli tohtoriksi Yalen yliopistosta vuonna 1929. Toisen maailmansodan aikana hän asui Yhdysvalloissa. Hänen mikroaaltojen teoriaa koskevat teoriansa auttoivat radiotekniikan kehittymistä. Hänen spekrianalyysiin liittyviä tutkimuksiaan sovellettiin vetypommikokeissa.


title: Henry Margenau

text: Margenau kirjoitti laajasti tieteestä. Hänen työnsä käsittelivät: etiikkaa ja tiedettä, fyysisen luonnon todellisuutta, kvanttimekaniikkaa ja modernin ajattelun yhdistäviä periaatteita.